url: =A buaihuai simsim Mipilte le “I” Laimal. Agelh ~ Pau Sian Lian - Laibu Saal\nHome > Thuluui/Articles > A buaihuai simsim Mipilte le “I” Laimal. Agelh ~ Pau Sian Lian\nA buaihuai simsim Mipilte le “I” Laimal. Agelh ~ Pau Sian Lian\nA buaihuai simsim Mipilte le “I” Laimal.\nLaimal “I” pen mikang lai-in “kei” cihna hi-a hih laimal pen tu laitak leitung gamvai le sumbawlna vaite-ah a kiza mun simsim, a minthang diak mikang kammal pawlkhat ah na kihel lingleng thei sehi. Tua a kiza mun simpian, “I” laimal a kihel hamtang kammal pawlkhatte le thupiang pawlkhatte kong kumnuam hi. Tua kammal te-in, “ idiot, intellectual, inclusivity, information technology” cihte a hihi.\n2016 beikuan in The Black Swan cih laibu gelh mipil Nassim Nicholas Taleb in “I” laimal kihel kammal lomkhat hong phuangkhia hi. Tua kammal in “Intellectual Yet Idiot” cih hi-in a tomin, “IYI” kici hi. Tua kammal deihna Zolai-in letkhia lehang, “A hai cimciam Mipilte” cihtheih ahihi. Hih kammal in tu lian laitak mipil kici honpi khatte’ dinmun hong kilang sak lua ahih manin kammal zatdan ki pakta simtek hi. Banghang in hih kammal (IYI) pen aki zakteh telnop kisa mahmah sehiam cih a nungsang tangthu pawlkhat sut masa dihni.\nHih leitung bup kalsuan zia ding hong makaih kipawlna thak-te in a sawtlo-in mi pawl (class) thak khat hong phuang khia pah uhhi. Tua mi pawlthak-te pen a pilna sang sindiak pawl (technocrat class) ci-in kisam a, tangpi bup sang nuntak nuam zawdeuh, a pildiak, a siamdiak, thunei diak pawl tawmno, nuhthial-te (global elites) hongsuak uhhi. Leitung bup kalsuanna ah thunei diak hih nuhthial pawlte pen leitung bup-a university hoih pen ahi Harvard, Cambridge, Yale cihdan a minthang vangvang university lianpi-te pan sang mante hi-uh a, UN, WB, ADB, EU cih-a kipan leitung bup gam tuamtuam a kumpi makai 40% bang pen hih sangte pan a man khinsa te vive na hi-uh hi. Tua bek thamloh media minthang tuamtuam, NGO kipawlna teng mah zong amau khutnuai vive ah humsa ahihi.\nHih nuhthial pawlte pen leitung bup in ki pummuan ngiat a, a mau cihcih, amau gel bangbang mittaw sialkhau let bangin a ki zui ngeungeu a, amau sepkhiatna te a sitsak kik (check) ding mi muan dangzong ki neilo hi. Amau na sem maw/ semlo cih tehna bek mipite-in mau sepna gah-te mawhmat theihna (justification) ih neihi. Nuhthial-te siamna dandan tungtawn in hamphatna le hamsiatnate leitung bup-in a kithuak hong suakhi. George Friedman genna ah leitung bup-in makai nuhthial-te cih bangbang pummuan in ih zuih langlang laitak-in kuama upmawh kholh loh tuahsiat na lianpi nih kinawk khain, tudong mah ki buaipih mahmah laihi, cihi.\nHih bang leitung tuahsiat-na nianua teng hangin 2008 khit a kipan ni tumna lam gam lianpi-te politic nunzia thak huihdam hong nung hiauhiau khinhi. Gentehna khat en lehang, tangtawng a kipan England gam ah kiteelna omsim party lianpi nih (Labour Party, Conservative Party) te khutsung bekah thu neihna tungden taleh 2010 kum kiteel lai-in gambup thu neihna luah nading kisam zah meetang in kua party mahin ngahsiang zolo uh a, Conservative party te-in party neu Liberal Democrats kibelpawl khop ding a zolzawh bek uhteh gam uk theihna ngahzo pan uhhi. Tua hun laipek in England gammite-in party lian nih-te bek thuneihna piak thapaih ding cimtak mahmah ta cih kilang khin simsim hi. 2016 taktak teh leitung bup a makai nuthial a lom a tangin zol mah tase leh England gammite a tam zaw in European Union pan inntuan khiat ding khensat ek uhhi. Nuhthial-te ading mangsia pi khat hong suakin leitung bup hong kilat sak zohi.\nBrexit tawh kisai a kantel England-te mipil Alexander Betts genna-ah, Brexit pianna ding a meetang khia a tamzaw-te omna khua-te ka kanteh EU ah innkuan khat hihna hangin a kingah hamphatna te a sang diak khuami-te hizaw lai uhhi. Ahi zongin gam makaihna ah tangtawng a kipan panmun a la thapai, ki-ukna innpi-te ah taw kheng liangin a tu mi tawmcik nuhthial- te cimtak lua mahmah ta uh a, mi huamkimna (inclusivity) lah omlo in gambup ai hamphat nateng makai nuhthial tengin amau tanau sungteng bek-ah humcip hi cih thangpaihna a khuah luatna hanghi Brexit a pianghi, na cihi. Gam ading bang hoihzaw a, bang sia zaw hiam cihte vei masa lo-in makai nuhthial te thu manglo limlim-in hemkhia ni, kikhelna khat bawlni, cih lungsim hang hihtuak pipen hi. Brexit pian nading makai-te in mipi nautangte lung kimlohna thei gige-uh ahih manun, hong ki guksak ih thu neihna lakik ding hihang (Take back control) cih tangkona tawh mipite hehna, thangpaihna le minam itna lungsim satsuah zo gawp uhhi.\nHih thupiang tuamtuam te ih et khitte Nassim Taleb in nuhthial te kona-in a gen, “A hai cimciam Mipil-te (Intellectual Yet Idiot)” cih kammal pen telnop mahmah ta hi. Nassim Taleb genna-ah hih a hai cimciam mipl ihcih nuhthial te pen laigelh siamin, laivuan na-ah mat hoih ngah te hi-uh a, a neulai vua kipan sang laivuan na-ah mathoih tawh gual zo toto-in, a simnop huai lai tuamtuam gelhgelh uhhi. Pil sinna ah zong Harvard university, Cambridge university cihte-ah amau danin laivuan na-ah mathoih ngah le laigelh siam professorte pattah na tawh lai hoih tampi a gelh khit uhteh gualzawhna lukhu nelkai hong ngah uhhi. Amaute pen kizep kithawi, gamtat kampau zong kilawm simtham uhin mipi te in lah ki pummuan a leitung bup makai ding, gambup vai thukhensat ding dinmunte-ah ih koih pah phanggphang hi. A taktak hih hih makai nuhthialte pen laigelh siam bek hi-in a pualam leitung nuntak na taktak, leitung thu taktak teltum meel khollo uhhi, na cihi. Taleb in a ko behna-ah hih a hai cimciam mipil te-in kawltu phung-ah kawltu zong a mu zolo-te hi-in, mailam thupiang ding amau genkhiat thusuak tesang pil sinna sang kician zong a kah khalo lam gei-a khutlam-en te’ upmawh thugen hoh man theizawnsop hi, cihsan laihi.\nInterview with Michael Sandel.\nItem Reviewed: A buaihuai simsim Mipilte le “I” Laimal. Agelh ~ Pau Sian Lian Description: Rating: 5 Reviewed By: Cinpu Zomi


timestamp: atn

url: =LUNGSIM GALDONA(Zopna)PHUNG – 4 July 2015 – FGA Tulsa\nLUNGSIM GALDONA(Zopna)PHUNG – 4 July 2015\nAdmin / August 22, 2015 / FGA File\n“Tawm Tawm In”\n“Topa na Pasian un note maiah hih minamte tawm tawminsiang khia sak ding hi; note adingin gamsate hong tam khanlua kha ding ahih manin, amaute thakhat thu in na beisak keiding uh hi”(Thkna.7:22).\nNa lungsim tawmtawm in kipuahpha ahih leh zong lungkiatpah ding hi lo. Israelte gamciam ah a lut ding laiun Pasian inamaute kiangah,” A galte uh tawmtawm in, dam dam in siangsakding hi; tua loin gamsa hong pung kha ding,” ci hi. Hi taka”Gamsa” a cih pen “Kisaktheihna” hi ding hi. Ahang bel i geelnabanga tuahphatna hong tun ciang kisaktheih baih lua hi. Khat khitkhat lawhcinna i ngah pen eite adingin hoih zaw tham hi. Haksataka gualzawhna leh suahtakna i ngahte manpha kisa hi. Eitethahat man hi loin Pasian hong piak hi cih kician semsem hi.\n1. Thuak khit ciang suahtakna : “Khris hangin note, amavangliat tawntung minthanna ah hong sam hehpihna thuphakhempeuh Pasian in tawlkhat gimna na thuak khit uh ciangin, hong cingsak, hong kipsak, hong khauhsak ding hiî (1 Pet. 5:10). Bang hanga thuak kisam masa zel hi ding hiam? Keiupmawhna panin thuakna leh gentheihna sung pana Jesu Khrishotkhiatna i ngah pen lungdamhuai pha diak hi. Eite in cihtheihbangmah nei lo cih i kitheih nunga hehpihna hong kilang pen amanphatna ahi hi.\n2. Kimawhsak ken: “Tua ahih man ci-le-sa deihna banginkalsuan loin Kha deihna bangin a kalsuan, Khris sungah a ommite in mawhna thukhenna tawh a kipelh zo uh hi” (Rom 8:1). Khelhna leh nungkikna na neih khak zenzen leh nang lehnang kimawhsak pah kei in. Tua bang na tuah khak leh kithahatsakin tha thak la in. Naupang pai kisin tung zong a puk zel hanga sawtna ciang lungdam takin a pai theih bangin, nang zongkhelhna na bawl khak leh beidong pah kei in. Khelhna na bawlkhak manin a kisecip na hi pah kei a, a khial thei na hih lamkiphawk ding hi zaw hi. Thahatna lam i neih bangin thahat lohna lam zong kinei hi. Na thahat lohna ah Khris pen na thahatna hicih thei in la, kimawh sak ken, na gualzo lai ding hi. A hun sawtkha thei, ëtawm tawm iní cih phawk gige in.\n3. Lungneu ken: “Bang hangin kha kunkun ka hi hiam, banghangin lung himawh ka hi hiam? Pasian sungah lametna neining;… kei hong huhpa ka Pasian ka phatkik na ding hi” (Late42:5).Beidong lungsim in lametna teng beisak ahih manin, Satan in beidong dingin hong koih sawm niloh hi.Beidong a i ompen Satan lungdam hi. Bible sung mun tampi ah beidong lo dingahanthotna i mu a, beidonga i om legualzawhna ngah lo ding cihPasian in thei ahih manin, beidong lo dingin hong hanthawn hi.\nLamet bei in na kimawhsak ciang, bang ngaihsun na hiam cihlungngai phakik dih ve, hih a nuaia bang ngaihsutna na nei khahiam? ” Kei bel lawhcing ngeilo ding ka hi ve, bangmahkilamdang thei tuan kei. Mi dangte in kei bangin haksatna tuakkha lo hi. Pasian in ka thungetna hong dawng lo hi inteh. Keitungah lungdam lo hi ding hi,î Hih bang ngaihsutna na neih lehna lamet bei in nang leh nang kimawhsak tawm cihna hi. Nangaihsut bangin piang ding cih mangngilh peuhmah kei in.\n4. Hih bangin ngaihsun dih ve: A zekai hang mainawtnatawmtawm nei thei ka hih man Pasian min phatin om ta hen. Suahtakna lampi tawnin pai cih kithei ing. Topa, ka ngaihsutnahoih lo tampite hangin hong maisak in la, mainawt dingin honghuh in. Nong it a, nisimin na hehpihna a thakin ka ngah zel hi. Beidonga om ka ut kei a, kei leh kei kimawhsak zong ka ut kei hi. Siam hong kitangsak hi cih Bible sungah ka mu a, Jesu kei adinginsi a, tua ahih manin gualzawhna ka ngah ding hi. Kei adingin tunipen ni manpha hi a, nangmah pana hong pai ngaihsutna hoih kaneih theih nadingin hong huh in ci in. Hih bang ngaihsutna naneih theih leh gualzawhna lampi tawnin a pai na hi hi. Na khatpeuh a ngaklah mi ka hi a, ahi zong Pasian in hoih asak bangin hong honkhia hi. Thuakzawhna i neih theih nadingini ngak hun sung sausak hi thei hi. Ama hun geelna hoih pen azekai cih om ngei lo hi. Thum loin ngak ngiungeu in.\nSource :laitai June 2015\nCategory FGA File Tag Article Lai Tai\n← Tg.Thapau & Lia San te Mopawi Lungdampihna\nတမန္ေတာ္မ်ားအတြက္ က်မ္းစာ၏အေျခခံအုတ္ျမစ္ →


url: =Khang Tangthu Masa 20 | Siantongluan.net\nKhang Tangthu Masa 20\nKhang Tangthu Masa 20 |\nKhuakhal sungin galsimin kumpite kuankhia zel uh hi. Tua bang hunhoih khuakhal hong tun ciangin Joab in galkapte kuan khiatpihin Ammon mite gam sugawp a, hong pai-in Rabbah khua umcih hi. Ahih hangin Jerusalem-ah David om hi. Tua ciangin Joab in Rabbah khua vatin lumlet hi.\nTua ciangin David in amau kumpipa kumpi lukhu ama tung panin lakkhiatsak hi. Tua lukhu kham talen khat gikin a sungah suangmanpha khat a omna amah in thei hi. Tua hi a, David in tua lukhu ama lu tungah khu hi. Tua ciangin amah in tua khuapi van kinusiate tampi tak khat paikhiatpih hi.\nTua ciangin amah in tua sunga om mite paikhiatpihin singatnate leh tuzumte leh heite tawh na a sem dingin a koih hi. Tua bangin Ammon mite khuapite khempeuhah David in hih hi. Tua ciangin David leh mi khempeuh Jerusalem-ah a ciah uh hi.\nHih thute khit ciangin Gezer-ah Filistia mite tawh kidona hong om a, Hushah khuami Sibbekai in mithagolte suanlekhakte khat ahi Sippai a that hi. Tua bangin Filistia mite kinuaisiah hi.\nTua ciangin Filistia mite tawh kidona omkik leuleu hi. Tua hi a, Jair tapa Elhanan in a teipi kung siamlawngpi cia a pha, Gath khuami Goliath sanggampa Lahmi a that hi.\nTua ciangin a khut langtuakah khutme guk a nei, a khe langtuakah zong kheme guk mah a nei, a vekpi-in sawmnihleli a nei, mi thalian khat a omna Gath-ah gal omkik hi. Tua mipa zong mithagolte sung pana hong piang ahi hi.\nAmah in Israel a to ciangin David sanggampa Shimea tapa Jonathan in amah that hi.\nHih mi thumte pen Gath-a mithagolte sung pana hong piang ahi uh hi. David leh a nasemte khutin amaute puk uh hi.\nTedim Lai Siangtho / Laibu: Khang Tangthu Masa 20


url: =GLOBAL ZOMI ALLIANCE (GZA) TAANGTHU. - Laibu Saal\nHome > Thuluui/Articles > GLOBAL ZOMI ALLIANCE (GZA) TAANGTHU.\nGLOBAL ZOMI ALLIANCE (GZA) TAANGTHU.\nHih kipawlna in leitungbup a om Zomi khempeuh a huam ahi hi. Tangtawng a kipan i pu i pate “Zomi” ci-in na kilo uh ahih manin, i minam min pen “Zomi” mah kiciden ding hi. Hih kipawlna in Pasian bulphuhin Leitungbup Zomite kipumkhat a, a bucing khantoh nading ngimna tawh kipawlna ahi hi.\nRev. JM Ngul Khan Pau, D.Miss.Member\nCommittee Member List Update\n2). Rev. Gin Lian Tuang (Kalay) - Secretary\n3). Rev. En Khan Hau (Kalay)\n4). Rev. Dr. Dam Suan Mung (Yangon)\n5). Rev. Ngin Khan Dong (Tedim)\n6). Rev. Thawng Cin Khan Taithul (USA)\n7). Father Martin Suan Khan Mung (Kalay)\n8). Rev. Dr. En Za Sian (Lamka)\n9). Rev. Suan Khan Thang (Champhai)\n10). Rev. Neng Za Khup (Shillong)\n12). Rev. Dr. Luai Chin Thang (Lamka)\n13). Rev. Go Za Nang (Kalay)\n14). Bo Pau Khan Lal (Tedim)\n15). Rev. Dr. Khai Khan Suan (Tedim)\n16). Father Andrew Go Lian (Tedim)\nNgimna: “Zomite tangthu, ngeina, late leh laite kanbehin, puahin, zunin kepcing nading”\n2). Rev. Cin Lian Sum (Kalay) - Secretary\n3). Tual Cin Neihsial (India)\n4). Rev. Dr. G.K.Nang (India)\n5). Zam Dong (Ph.D cand.) Yangon\n8). ZOLUS GS by designation (Yangon)\n9). Rev. Dr. Cin Sian Pau (Malaysia)\n10). Rev. Dr. Go Za Kham (Yangon)\n11). Thang Khan Dal (Tonzang)\n12). Rev. Than Za Cin (Kalay)\n13). Pa Lian Za Kam (Kalay)\nZomi Linguistic & Literature Committee\n2). Rev. Thawng Khan Mung (Cikha) - Secretary\n3). Dal Sian Pau, (Ph.D. cand.)- Lamka\n4). Lia Zam Ngaih Cing (Ph.D. cand.) - Delhi\n5). Lia Nem Ngaih Lian (M.Phil. cand.) - India\n6). Pau Lian Mang (Yangon)\n7). ZCLS-GS (by designation)\n8). ZOLUS –GS (by designation)\n9). Rev. Job Nang Khua Thawng (Kalay)\n10). Dr. Gin En Cin (Yangon)\nNgim Na: “Zomi bup tangin kumpi lam leh kipawlna tuamtuam tawh kizom a, Global Zomi Alliance makaipite lamlahna zui-in a kisam bang vaihawm ding”\n2). Rev. Nang Lian Kap (Tedim) - Secretary\n3). Hang Lian Khup (Kalay)\n4). Vum Za Nang (Kalay)\n5). Gin Khen Thang (Tedim)\n6). Ngo Cin Thawng (USA)\n7). Hang Khan Lian (Singapore)\n8). Dr. Pum Za Thang Tombing (India)\n9). Hang Za Thawn (Yangon)\n10). Nang Thawn Tuang (Australia)\n11). Go Sawm Khup (USA)\n12). Rev. Kham Za Nang (USA)\nNgimna: “Zomite pilna sinna ah a ciangciang leh a dawldawl pan leitung tawh liangko kikim aa khantoh theih nadingin khungkholin sem ding”\n1). Professor Dr. C. Thang Za Tuan (Yangon)- Convener\n2). Dr. Cing Pum Nem (Tedim) - Secretary\n3). Dr. Nang Suan Kham (Bhamo)\n4). Dr. Hau Za Cin (Singapore)\n5). Dr. Lian Za Khup (Mandalay)\n6). Rev. Dr. Chin Khua Khai (USA)\n7). Rev. Dr. Thuam Khan Thang (Tedim)\n8). Kung Za Mung (Kalay)\n9). Kawlgambup Siamsin kipawlna aa pawl lutang (by designation)\n10). Rev. Khen Tombing (Lamka)\n11). Dr. H. Kham Khan Suan (Hindu University, India)\n12). Dr. Thuam Cin Khai (USA)\n13). Prof. Kam Za Mung (Kalay University)\nNgimna: “Pasian hong piak Zogam, Zolei leh Zomite omna khempeuh ah Pasian bawlsa singkung lopa, huih leh tuite a kipan nuntakna nei khempeuh a manthat loh nadingin kemcingin, puahin zun ding”\n1). Rev. Dr. Do Sian Thang (Mualbem)- Convener\n2). Rev. Langh Suan Thawn (Kalay) - Secretary\n3). Rev. Eloi Thawng Khan Khai (Tahan)\n4). Hang Cin Hau (Tedim)\n5). Rev. Dr. Mang Do Thang (Yangon)\n6). Khup Khan Thang (USA)\n7). Dr. Neng Ngaih Lian (Guwahati)\n8). Dr. Lam Khan Piang (Delhi University)\n9). Langh Suan Thawn (Kalay)\n10).Dr. James Suan Za Dong (Australia)\nNgim Na: “Zomi tangpi tangta dam nadingin sianthona a kipan kikep kidon dante hilhin, a kisapna zui-in zatui-zaha tawh kibawl nading leh a munmun ah zato a dawldawl a neih zawh nading”\n1). Dr. Gin Deih Piang (Tedim) – Convener\n2). Dr. Thuam Khan Suan (Kalay) - Secretary\n3). Dr. Thang Khan Piang Hatzaw (Lamka)\n4). Dr. Zam Go Niang (Kalay)\n5). Dr. Thang Lian Kap (Kalay)\n6). Dr. Pau Sian Lian (Haka)\n7). Dr. Pum Hau Mang (Tedim)\n8). Dr. Nang Kap Thang (Yangon)\n9). Dr. Cing Hau Ciin (UK)\n10). Dr. Judith Lun Niang (Australia)\n11). Siama Khan Za Cing (Kalay)\nNgimna: “Zomi bup in ankhing kham a (sustainable life) a kidim nuntakna neizawh nadingin lokhawh singpuak leh khawi leh vulh ah hunthak sepzia le vanzatte zangin nuntak khuasak zawh nading”\n1). Rev. Tuang Khan Kap (Kalay)-Convener\n2). Pau Suan Khai (Kalay) - Secretary\n3). Lucas Cin That Kham (Yangon)\n4). Dr. Leo Mang Cin Hau (Mandalay)\n5). Steven Cin Za Khai (Yangon)\n6). Mr. Thangzamuan Hauzel (Mumbai)\nNgimna: “Khangthak hun a kizang thukizakna le kizop kipehnate Zomibup phat tuampih dingin zang a leitung mun tuamtuam a om Zomite thu leh la kizakimciat a mapan khop theih nading”\n1). Khup Khawm Mung (Singapore) – Convener\n2). Kham Sian Pau (Kalay) - Secretary\n3). Disciple Kap Sian-(Malaysia)\n4). Tual Khan Suan-USA (Zonet)\n5). Thang Sian Kham-Norway (Tongsaan)\n6). Dr. Do Khan Khup (USA)\n7). Carey Pum Khan Tuang (Delhi)\n8). Chinsum Naulak (Delhi)\n9). ZYA-General Secretary -by designation (Kalay)\n10). Zam Thuam (Kalay)\n11). Evan Lang Do Khup (Kalay)\n12). Michael Suantak (Kalay)\n13). Paul Khai (Australia)\nNgimna: “Mimal khantohna pan khua le tui leh minam bup a bucing a khahtoh nading”\n1). Joseph Hang Khan Pau (Kalay)- Convener\n2). Rev. Samuel Cin Sian Pau - Secretary\n3). Cin Khan Lian (Yangon)\n4). Mang Khan Sum (Yangon)\n5). Suan Khan Mang (Tedim)\n6). Piang Suan Mung (Kalay)\n7). Rev. Zam King Mang (USA)\n8). Kap Khen Pau (Yangon)\n9). Pau Khan Thawn (Singapore)\n10). Hau Za Khen (Lamka)\n11). Suan Za Lian Gualnam (Delhi)\nNgimna: “Zomi numeite tawh kisai i muhzia leh i ngeinate enpha in, a kisam bangin puahpha ding”\n1). Dr. Man Hau Cing (Tahan)- Conven\n2). Hau Lam Vung (Tedim) - Secreatry\n3). Huai Man Cing (UK)\n4). Dai Khawm Ciang (Kalay)\n5). Kam Khant Dame (Yangon)\n6). Man Hau Niang (Yangon)\n7). Mercy Man Khan Niang (Malaysia)\n8). Ngai Zen (USA)\n9). Elizabeth Hatzaw (Ph.D. cand.)–Aizawl\n1). Chin Suan Kap (Yangon) – Convener\n2). Nung Sian Tuang (TYF-Tedim) - Secretary\n3). ZYA president -by designation (Kalay)\n4). Rev. Go Van Mung (Yangon)\n5). Thang Pil Mung (USA)\n6). Kam Sian Lian (USA)\n7). Thomas On Sian Mung (USA)\n8). Cin Sian Dal (UK)\n9).Nang Za Lian (Japan)\n10).Khen Za Muan Thang (Denmark)\n11). Thangzalun Khuptong (Delhi)\n12). Dal Do Langh (Singapore)\nNgimna: “Music lam ah Zomite khangto-in leitungbup tawh tanbang a, a kim zawh nading leh tua music tungtawnin Zomi bupin Pasian leh minam itna thuk zaw sang zaw a neih theih nading”\n1). Rev. David Go Lian Suum (Yangon)- Convener\n2). Rev. Suan Khan Lian (Yangon) - Secretary\n3). Rev. Tuan Khan Mung (Kalay)\n4). Steven Gin Lal Mang (Yangon)\n5). Zen Lian Thang (USA)\n6). Thang Suan Mang (USA)\n7). J.K.Kam (Norway)\n8). Zogam Artists Association President - by designation (Lamka)\n9). Rev. Zam Lian Kham (Mandalay)\n10). Rev. Cin Kim Pau (Singapore)\n11). Rev. Zogam Lalpu (Yangon)\nNgimna: “Zomite kimawlna tungtawnin pumkhat suah nading leh gambup leh leitung dongah a kidawk zo Zomi kimawl siam tampi hong piankhiat theih nang pantah ding”\n1). Do Khan Khup (OM-Yangon) – Convener\n2). Rev. Kham Do Dal (Kalay) - Secretary\n3). ZOFA President -by designation (Kalay)\n4). Thang Suan Gin (USA)\n5). Thang Sian Khup (Mandalay)\n6). Rev. Dr. Dam Khua Nang (Yangon)\n7). UZO Sports director -by designation (USA)\n8). N. Gin Sian Lian Pau (Delhi)\n9). Lallawmpuia Ngaihte (Guwahati)\n10). Kam Suan Lian (Kalay)\n11). En LIan Pau (FL, USA)\n12). Thang Cin Pau (USA)\n13). Zomi Football Club- Lamka (by designation)\n14). Tedim & Tonzang Sports Officers (Zomi)\nNgimna: “Zogam leh Zomite khantoh nadingin Global Zomi Alliance i nasep silbawlna a kisam sum le paite zon siam, kep siam, zek siam nading”\n1). Rev. Dr. Go Chin Zam (Yangon) – Convener\n2). Rev. Pau Khan Khai (Kalay) - Secretary\n3). Vung Suan Pau (Tedim)\n4). Thang Do Hang (USA)\n5). Suan Muan Thang (Australia)\n6). Anthony Lian (Germany)\n7). Thang Za Sing (Tedim)\n8). Nang Deih Lian (Denmark)\n9). Kam Thian Dal (Denmark)\n10). Pau Khat Suan (Singapore)\n11). Rev. Dr. Pum Suan Pau (Tedim)\n13). Thang Sian Mung (Delhi)\n14). Paul Suanpu (New Zealand)\n1). Thang Khan Tuang (Yangon) Myanmar Treasurer (1)\n2). Rev. Suak Za Go (Yangon) – Myanmar Treasurer (2)\n3). Pau Khan Khup (Singapore) – Asia Treasurer\n4). Thang Do Hang (USA) – USA & Canada Treasurer\n5). Khamkhochinthang Khuptong (Guwahati) -India Treasurer\nItem Reviewed: GLOBAL ZOMI ALLIANCE (GZA) TAANGTHU. Description: Rating: 5 Reviewed By: Cinpu Zomi


url: =A Nungta Kam-mal Khat. Agelh ~ Tuang Za Khai @ Khaikok (101) - Laibu Saal\nHome > Tuang Za Khai @ Khaikok Guite > A Nungta Kam-mal Khat. Agelh ~ Tuang Za Khai @ Khaikok (101)\nA Nungta Kam-mal Khat. Agelh ~ Tuang Za Khai @ Khaikok (101)\nA Nungta Kam-mal Khat.\nAgelh ~ Tuang Za Khai @ Khaikok (101)\nLaigelhpa : Khaikok\n“Zuihloh a phamawh ‘hih theihlohna’ lampi zuihna tungtawn in, ngahloh a phamawh ‘hih theihna dinmun’ tuntheihna ahi hi.”\nWorld war II hunsung British te makai-in, a lauhuai Zarmani (Nazi) galpi sungah a mite kem in ahuai, gam a dingin mi muanhuai leh thu dotpi khat zongh hi-in, British Prime Minister zongh nihvei tak a semkha; a zahtaakhuai a cihtakna, a etteh-huai a hanciamna te leh a manpha mahmah a thugen siamna te’ tungtawn in Noble Prize (1953 kum) zongh a ngah; Time Magazine in zongh kum zalom sawmnih hunsung a dingin a pahtawitaak, mi tuampian khat leh a madawk pen khat in a ciapteh uh Winston Churchill ahih leh a theilo kuamah omlo hi.\nTu hithiat in leitungbup in a theiziau hi peuhmahlo hi. A pian kum (20) aphak aa kipan hanciam in tui galkap lut-theih na ding laiphi hi. Thum vei, lii vei a phikhit-teh a lung-gulh nasep ngah in, gam leh lei a dingin a ki piakhia tangval khat ahi hi. A tup leh asawm taktak ahih leh British Ulian muantaak cing khat suahzawh ding ahi hi. Tua-a lungtup thu nuntaakpih ahih manin ahihna khempeuh ah cihtakna tawh hanciam tinten hi. Thupi-in citak ahih manin minphatna ngah toto hi. A piankum (42) cing nailo in Minister 31 ngahzo hi. Minister a ngahteh amah leh amah zongh kimuang simpian ahih manin, a utut ahi gam leh lei a uk uliankhat suak hak nawnlo ding cih ki lamen hi. Tua bangin amah leh amah a ki muan khinkhian laitak, galpi khatna (World war I) hong piangin, Bristish te in gal hong lelcip mawk hi. Tua thu hangin Churchill a zaa ki kiasak hi.\nA zenzen in tua hun laitak Churchill a lungkia hileh leitung bup ah ki theikha hetlo ding hi.\nChurchill lungkia in thaneem kha peuhmahlo…\nNaseplian a sem kimlai, a za-a kiat-teh zumhuai mahmah hi napi, zum ding leh lungkiat dingin ngaihsun hetlo hi. Bang cih leng nasephoih ngahkik thei ding cih lungduai takin hanciam hi. A kiim leh apaam te’ gensiatna, neumuhna te buaipih masa lo in, a lung-gulh leh atup asawm, nasep hoih ngah ding bek mah buaipih masa hi. A ipsung ah laidal khat pua tawntung aa, tua laidal tungah amah leh amah tha a kipiakna kam-mal: “… kasin ding aa, ka hanciam ding hi… nikhat ni teh kei’hun hongtung lel ding…”\nHun sawtpi khit-teh galpi nihna hongpiang hi. Zarmani te thakhauh mahmah in leitung bup a ding lauhuai liangta hi. Tua laitak in Nazi te’ kithawi zia leh a thahat zia khempeuh Churchill in theisitset ahih manin, British makai te’ kiang ah agen bangbangin Nazi te gamta lianlian mawk hi. Hih thu hangin Churchill a nasep ki semsak kik hi. Galpi aven’ zawh nading han-ciam in nasem aa, tua a nasep na hang mah in Prime Minister kipia hi. Yalta Conference ah Franklin Roosevelt leh Joseph Stalin te tawh ki mu in, galven’ na ding 32 thusung khawm uh hi. Churchill’ ki piakkhiatna hangin British te in gal-lel nawnlo in, galpi nihna zongh daita hi.\nChurchill a kumtam simta, a samte kaang in, a elkul khiukheu ta-aa, amit na ngawn in khua muthei mel nawnlo hi. Tua hun laitak in Britain te’ Prime Minister masa-ahi, Robert Walpole in buaih a ngahna, Eton College ah Speech pia dingin Churchill ki sam hi. Hih College pen 1440 kumpek in a kiphut ahih manin, tul ngiungeu in lui gemgam ta hi. A kiim apam aa singkung lopa te zongh hamsuah in vulningniang uh-hi. Tua-atul gipgiap innpi sungah sangnaupang te, sia/siamah te, leh mipil ulian pawlkhat in Churchill’ kamgen ding ngaklah in na tu dimdem uh-hi. Leitung bup ah a minthang vangvang Churchill in bangh thu hong-gen zentam? Ci-in a ngaklah mahmah uh ahi hi.\nChurchill ahih leh Ciingciang khat ciangkhut in zangh in, a samkang thingtheng huih in mut in leengsialsial aa, a khut langkhat ah tangtawng pekpan a khuk theih tawntung lukhu khat-tawikawm sa in, College lutna inn kongvang pipan a tutna ding mun zuanin hong lut khiankhian hi. A lukhu leh a ciangkhut-te tutna tung khat ah akoih khit-teh, mipi te’ mailam hongnaih phei-in, a thugen na ding mun hong zuan hi.\nMi khempeuh a lungsim uh lawp thei mahmah in, “… aw hunkhat lai aa ih gam leh ih lei a ding a nuntaakna-a-ap, a lauhuai galpi sung mah ah a mite thapia in a nungkik lo; gual-lelhna leh pampaihna athuak laitak mah in zongh lungkia lo in a hanciam, cihtakna nuntakpih in, gam leh lei a ding tupna hoih tawh nungta in 33 lungkia hetlo in a hanciam ma apang tawntung, a et-teh huai leh a zahtaakhuai, mi gualzo pa in thu hong gen ding hizen!” Ci-in a cimul uh bangh tho keei uh hi.\nChurchill thugen dingin hong ki panta hi. Mipi te’ lamet na sang’ in a thugen hong tom mahmah mawk hi. A tom mahmah hangin tua a thugen ahih leh tu ni dong nungta paisuak lai hi. Tua-a thugen na hangin cihtakna leh gualzawhna-a ngahlawh mitampi tak om hi. Tu ni dong mah in tupna kician anei mita’ ding a manpha mahmah kammal ahi hi.\nMipil misiam tampitak a kikhopna mun tua College innpi sung ah, a thugen ding angak mipi te maingat in a-awneih khempeuh tawh kam-mal khat bek lian Churchill in tangko khia ziau hi.\n“Never, never, never, never, never, never give up!!” Ci-in mipite’ maitang themvei sung a et gega khitteh a tutna mun zuankik hi.\nTawlpi khat sung mipi khempeuh apau aham omlo in dai khipkhep uh-hi. Them veipi khitteh khut beng ziahziah uh a, tua kikhopna hialbawl ta uh hi.\nTua kikhopna a ki hialbawl hangin, tuni dong a ki hialbawl theilo, a nungta tawntung Churchill’ kammal ahih leh:- “Cikmah hunin lungkia ngei ken!!” Cih ahi hi…\nNisim na nuntaakna sungah\nna gamtat khelhna leh na sepkhelhna te’ hangin\nmaizum ding leh dahluat dingin ngaihsunkha kei-in.\nNuntaakna ihcih limlim pen kisinna-ahi hi.\nKisinna tampi na tuahkhak khitteh,\ntua kisinna te’ hangin apicing semsem ding nahi hi.\nNa tuahkhak thuhaksa te’ hangin na lungsim leh\nna pumpi ninsak in ki siasak ding nahi hiam?\nSupna leh guallelhna tawh kidim in lametna khempeuh\nki siacip-phial mah leh,\nna puukna munpan thokhia in!\nKi puahphat theihna leh kipat kik theihna dingin,\nkhatvei, nihvei sang’ a tawmzaw lo\nhunpha naneih lam phawk in!\nThala in! Kalsuan khia photphot in!\nPukna leh khelhna ihcih te pen lelhna hilo hi.\nTuate ki zosak kha peuhmah kei-in.\nHaksatna, sepkelhna leh buaina cih limlim pen\nnuntaakna hizaw cih phawk tawntung in!\n~ Ralph Waldo Emer\nThuluui/Articles Tuang Za Khai @ Khaikok Guite\nItem Reviewed: A Nungta Kam-mal Khat. Agelh ~ Tuang Za Khai @ Khaikok (101) Description: Rating: 5 Reviewed By: cinpuzomi


url: =“Adventus” le “Sweet December” ~ Peter Suumpi :: ZOMI DAILY\nposted on 7 December 2018 at 9:32 pm Lomkholna: Article, Biakna, Christmas, PeterSuumpi\nCatholic thuzui mi khat in “Ei Catholic Pawlpi in bang hang in December ni khat ni Sweet December bawl lo ih hia? Ih sanggam tuiphum pawlpi te in zan in khangno te zanhak in gualnop bawl ngeingai uh in Topa Jesu hong suah kha ci in dawn ngei ngai uh hiven” ci in hong kidong ngei hi.\nTuiphum pawlpi te in biakpiak hun paizia (Liturgy) nei lo uh hi. Ahihangin Catholic Pawlpi in biakpiak hunpai zia (Liturgy) ki zui hi. Tua hi aa Pasian kammal A,B,C kum te, biakpiak pawipi nite, Pawlpi Calender cih te ahong om ahi hi. Catholic Pawlpi ii biakpiak hunpai zia te ahihleh (1) Adventus hun, (2) Christmas hun, (3) Hua hun (Lent), (4) Pasca hun le (5) Hun nautang” ci in hun (5) in khen hi.\n“Adventus” ih cih pen Latin lai pan hong pai hi aa “Hong paina” (ahl) “ngakna” cih khiatna nei hi. Adventus hun pen Christu Topa in amasa pen leitung ah hong paina le anih veina leitung ah hong pai nading kigin kholh hun in Pawlpi in aciapteh hun ahi hi. “Topa Jesu hih Leitung ah hong pai lai in mihing khat bang in hong pai hi. Ahihangin mihing te tawh akilam danna khat mihing te in piancil mawhna ih nei aa Topa Jesu in neilo hi. Topa Jesu pen abeisa kum 2000 kim lai in Bethlehem khua ah hong suak cih pen tagnthu tungtawn in ih thei hi.\nHih pen “ Topa Jesu amasa hong paina” ahi hi. Ei te upna ah Topa Jesu pen Leitung bei ciang in khat vei hong pai kong pai kik ding hi ci in hong vaikha hi. (Mt 24: 30; 25: 31) Tua hong paikik ding hun pen “anih veina hong paina” kici hi. “Topa hong pai nading lampi bawl unla, a tot ding lampi tangsak un…” (Mt 3:3). Cathoic Pawlpi ii biakpiak hun pai zia pen “Adventus kal masa pen November kha bei kuan (ahl) December kal masa sung in tung den hi. Adventus hun sung pen nipi kal 4 sawt hi.\nPawlpi in March (25) ni pen “Vantungmi Gabriel in Tonu Maria kiang ah thu azaksak ni”(Annunciation of the Lord) in ciamteh in tua pawi ih bawl hi. Lam khat pan cileng Khasiangtho vanliatna tawh Tonu Maria ii gilsung ah thu in mihing hong suahni pawi zong ahi hi. Tua ni pan kipan in kha (9) khit ciang Topa Jesu hong suak in Chistmas pawi pen December (25) ni in ciamteh in kibawl hi.\nAdventus hun sung in Pawlpi in ei te ih lungsim ih kipuah phat ding in hong hanthawn ahi hi. Hih Adventus hun pen Topa Jesu hong suah ding hun ih theihna hang in lungdam kipak hun ahihmah bang in lam-etna ih ngah hun zong ahi hi. Ahizong in ataktak in ih lungdam kipak ding hun pen Christmas pawi ni ahi hi. Tua ahihman in Christmas pawi ii athupitna ih peen sak loh nading in Pawlpi in pilvang tak in kigin hun hong pia ahi hi.\nChristmas pawi aading kigin nading hun aa hong hanthot hun ahi Adventus hun pen “ Ei te ii innkuan sung ah nausak ding aa akiging nupi khat” tawh kibang hi. (Hih hun sung in zong Maria pen Jesu apia lai hun ahi hi.) Nupa te in amau ii silesa sung pan ta nei ding cih thu atheih uh ciang in a lung uh dam mahmah ding hi. (Tua mah bang in Topa Jesu hong suak ding hun ahi December kha hong tung ciang ih lungdam hi. Ahizong in naungek Jesu hong suak nailo hi.) Naungek Jesu hong pai ding ahihman in Catholic Pawlpi in mihing khempeuh te ii lungtang sung ah ih kiphuah phat kholh ding athupitna hang in Adventus hun ci in hong ciapteh sak ahi hi.\nZinei pasal in azi agai lam atheih ciang in azi asuah ding hun lungdam kipak tak in lam-etna lianpi tawh kiging khol ding hi. Anau zong suak nailo pi in “ka lungdam khin lua” ci in azi gei ah om nawnlo in alawm agual te tawh “ka ta hong suak tading” ci in lungnop bawl in thapai mawk ding maw. A it azi gei ah om in azi tha pia in a hong suak ding ata no uh aading akiging hun ding na ngawn mangngilh kha mawk ding maw.\nAzi in zong tua bang mah in lungdam in ata no koi ci bang in suak ding ci in kiging khol ding hi. Hih bang in hong suak ding ci in ngaihsun in ei ii gualnopna ding bek ultung sak lua in ih ta aading khaul manlo liang in duh teng ne in duh teng dawng in om ding ih hiam? Ih ta aading le ih pumpi a cidan nading in kidawm in, om zia khawlzia nek le dawn kidawp ding mangngilh liang ding ih hiam? (Ki dopna le kiginna om kei leh ih ta cidam takin hong suak zo ding maw cih pen lung hian huai hi.) Tua mah bang in kiging na omlo pi in naungek Jesu ei te lungtang sung ah cidam takin hong suak zo takpi mawk ding hiam?\nUnau sanggam sung ah zong hih bang mah ahi hi. Ih nau khat hong suak ding ciang in ih lawm te tawh gualnop bawl in om zaw ding maw (ahl) ih nu gei ah om zaw ding? Ih nu pen naupaai ahihman in tangzang zalzal lo in amau guak nusia leng amah na cim ding hi. Agamla aa om na sanggam dang te kiang ah zong ih nu nau hoihtak asuah theih nading thu na ngetsak un cih bek ih ngaihsun kha diam? Thungetna zong nausuah nading in kiginna khat mah ahi hi. Tua te sang in lawm le gual tawh gualnopna mah thupi sak zaw ding ih hiam?\nPawlpi in hihzah tak in thuk ngaihsut in Christmas pawi ii khiatna a peen loh nading in Adventus hun sung in gualnopna pawi te bawl ding tha hong pia lo ahi hi. Biakinn sung ah biakpiak hun sung in zong lasak te hita leh, Organ le adang tum theih tuamtuam te ih zatna ah hitaleh, Pasian tau tung pak tawh ih zep dan hitaleh Adventu hun tawh kituak in ih zat ding Pawlpi in hong hanthawn hi.\nTua hi aa Christmas pawi ii lungdamna te ahun tung nailo pi in phuahtawm gualnop kholh loh ding zong kidop ding ahi hi. Tua mah bang in Adventu hun sung in kitenna zong akilawm bang in ih bawl ding Pawlpi in hong phawksak hi. Missa bawl hun sung in lungdam tak aa ihsak ahi “Vangsang bel ah Pasian minthang tahen” cih “Gloria” la zong kisa lo hi.\nTua ban ah biakpiakna te ah Siampi te puan te le adang Pasian’tau zemna puan te zong kisikkikna mel apua ahi adum (violet) mel kizang hi. Tua ahihman in Catholic thuzui mi te in Pawlpi ii hilhna te bang in Adventu hun sung in thungetna le pumpi kidekna le mawkna pan kisik kikna te tawh ih lungtang pen naungek Jesu hong lut nading in ih kipuak ding ahi hi. Tua bang aa kipuahna in lam-etna, itna le lungdamna te tawh Christmas pawi pi ii thupha ih sang thei ding hi.\nCatholic pawlpi in tua te pen pilvang tak in ih phawk ding hong deih ahihman in mi khempeuh te ii lungtang sung ah naungek Jesu hoihtak hong suak theih nading kigin hun ding in Adventu hun hong ciapteh sak ahi hi. Hih bang in ih lungtang ih kipuah na in Christu Topa ii nihvei hong pai nading aa kiginna zong ahi hi. Lam khat pan in Christian nuntakna sung ah a tuamtuam in hong pai Topa Jesu ih dawn nading in ih kigin kholhna ahi hi. Tua hi aa ih nuntakna sung ah Christmas pawi a tawntung in ih bawl det ding le ih lungtang sung ah atawntung in Chritu Topa hong suah nading hamciam ih kigin kholh den ding ahi hi.\nAtawpna ah apatna aa dotna adawng ding hileng Catholic pawlpi ii biakpiakna hunpai zia Calendar Sung ah “Sweet December” bawl ding na kihel lo hi. “Sweet December” ci aa khat le khat ki nohset ni ahi December ni 1 pen Catholic pawlpi ii Adventu nipi masa ni hi cih phawk in ih om siam ding ahi hi. Kum ii kikhelna tawh kizui in biakpiak hun paizia ii Adventu hun pen December (1) ni sang zong zekai zaw thei zel hi. Tua ahihman in Catholic thuzui te in gualnop nading aa akibawl ahi “Sweet December “ ni in mibang in “votzel sazel” in ih om loh ding ih kiphawk ding kisam hi.\nHong suak ding naungek Jesu pen mi khempeuh in a lungtang sung uh ah hoihtak kiging khol in suaksak thei ciat tahen” ci in thu kong ngetsak hi. Lailet: Peter Suumpi/ Ma Kasha (Momauk) References: NCRegister/ USCCB/ CyberFaith\nPrevious: Zomi khangnote in khanghamsate kihtak, zahtakna siam hetlo hi\nNext: Zomite a muanhuai leh a picing minam hihna lamah ~ Khup Lian Thang


url: =Sawltak Tangthu 16 | Siantongluan.net\nSawltak Tangthu 16\nSawltak Tangthu 16 |\nPaul paisuak lai-in Derbe khua tung a, tua panin Lystra khua a tung hi. Tua Lystra khua-ah Timoti a kici thu um mi khat om a, a nu zong thu um Jew mi hi a, a pa pen Grik mi ahi hi.\nLystra khua leh Ikonium khua-a om thu um mite in Timoti pen a zahtak mahmah uh mi khat ahi hi.\nPaul in Timoti tonpih nuam ahih manin a vun a atsak hi. Tua gama om Jew mi khempeuh in Timoti pa pen Grik mi ahih lamtak theikim uh ahih manin tua bangin a atsak ahi hi.\nThuhilhin a paina uh khua khempeuha thu um mite kiangah Jerusalem khua-a om sawltakte leh upate in zuihdingin a khensat uh ngeinate gen kawikawi uh a, tua ngeinate a zuihna dingun a hanthawn uh hi.\nTua ahih manin pawlpi mite a upna uhah kip semsemin, a nini-in mi a kibehlaplap hi.\nAsia gamsungah thu a hilhding uh Kha Siangtho in phallo ahih manin Frigia leh Galatia gamsung tengah a zin uh hi.\nMysia gamgi a tun uh ciangin Bithynia gamsungah lutdingin kithawi uh a, ahi zongin tua gamah a pai ding uh Jesuh Kha Siangtho in phallo hi.\nTua ahih manin Mysia gam nawkin pai uh a, Troas khua-ah a tung uh hi.\nTroas khua-ah a tunni zanin Paul in maang mu a, Masedonia gammi khat in ama kiangah, "Masedonia gamah hong pai in la, kote hong huh in," ci-in a thum hi.\nPaul in maang a muhkhit phetin, tua lai-a om mite kiangah Lungdamna Thu a hilh dingin Pasian in eite hong sam hi, ci-in ngaihsun ka hih manun Masedonia gamah a pai dingin ka kithawi pah uh hi.\nTua ahih manin Troas khua panin teembaw tuangin Samothrasia tuikulh ka tung uh a, a zing ciangin Neapolis khua ka tung uh hi.\nTua khua panin khe tawh pai-in Masedonia gamsunga om Rom mite a tenna Filippi khua ka tung uh a, tua khua-ah ni tampi sung ka taam uh hi.\nA Sabbath ni ciangin Jew mite thungetna mun om ding hi, ci-in ka upna uh khua pualama gun gei-ah ka pai uh a, tua lai-ah tu-in a kikhawm numeite tungah thu ka hilh uh hi.\nTua ka thuhilhna uh a za mite lakah Thiatira khuami, a manpha mahmah puansan a zuak, Lydia kici numei khat a om hi. Tuanu pen Pasian a bia numei khat hi a, Paul thugente a sangthei dingin Pasian in a lungsim a honsak hi.\nAmah leh a innsunga om mi khempeuh tui kiphum uh a, "Topa thu a um mi taktak hi, ci-in na hong ngaihsut nak uh leh hong pai un la, ka inn-ah hong tung un," ci-in hong samin a hong zol hi.\nNikhat, thungetna mun a zuan dingin ka pai laitakun mailam thu a genthei dawivei nasem numei khat in kote hong dawntuah hi. Tua numei in mailam thu a genna tawh a tote-a dingin sum tampi a ngahsak hi.\nTua numei in Paul leh kote hong zui-in, "Hih mite, A Lianpen Pasian nasemte ahi uh hi. Note a hong kihotkhiat theihna ding thu a hong gen uh ahi hi," ci-in a kiko hi.\nTua bangin ni tampi sung awng ngitnget ahih manin a sawtna ciangin Paul in nawngkaisa ahih manin kihei-in a dawi kiangah, "Hih numei sung panin na paikhiatna dingin Jesuh Khrih min tawh thu kong pia hi," a cihkhit phetin, tua numei sung panin dawi a paikhia pah hi.\nTua numei tote in a sumngahna ding uh beita hi, ci-in a phawk uh ciangin Paul leh Silas man uh a, thukhente omna sumbuk tualah a kai uh hi.\nRom ulian thukhente kiangah paipih uh a, "Hih mite, Jew mi hi a, i khuasungah nawngkaina hong piangsak hi.\nAmaute in kote ngeina tawh kituaklo thute hong hilh uh a, kote Rom mi ka hih manun amau thugente ka sang thei kei uh a, ka zui thei kei uh hi," a ci uh hi.\nMihonte in zong amaute gel vuakpih ngeingai uh a, uliante in Paul leh Silas puan balkeksak uh a, tua mite gel a satna ding uh thu a pia uh hi.\nNakpi takin a kisat khit ciangin thong sungah koihsak uh a, limtakin tawh a kalhna dingin thongcingpa kiangah thu a pia uh hi.\nTua bangin thu a ngah ciangin thongcingpa in thong sung tawngnungah amaute koihin, singkol lianpi sungah a khe uh a gakcipsak hi.\nZankim laitakin Paul leh Silas in Pasian kiangah thu ngenin la sa uh a, thongkia dangte in amau thungetna leh lasaknate a ngai uh hi.\nThakhatin nakpi takin zin hong ling a, thonginn a bulpi dongin a lokgawp hi. Thakhatthu-in thong kongkhak khempeuh kihong a, thongkiate a kikhihna sikkhau khempeuh a kiphelkhia hi.\nThongcingpa zong khanglo a, thong kongkhakte a kihong a muh ciangin thongkia mi khempeuh taikhia mangkhin hi, ci-in ngaihsun ahih manin a namsau dokin amahmah a kithat dingin a kithawi hi.\nAhi zongin a aw neihzah tawh Paul kiko a, "Bangmah kicih kei in! Ka vekpi-un kim ung!" a ci hi.\nThongcingpa in zong meivak a la dingin mi khat sawl a, thong sungah tai-in laukawm lingkawmin Paul leh Silas khe kiang va kidenna-in a va boksuk hi.\nTua ciangin amaute pusuahpih a, "Tote aw, hotkhiatna ka ngahna dingin bangci gamtat ding ka hi hiam?" ci-in a dong hi.\nAmaute in, "Topa Jesuh um in. Tua hi leh nang leh na innkuanpihte in hotkhiatna na ngah ding uh hi," ci-in a dawng uh hi.\nTua ciangin amaute in amah leh a innsunga om mi khempeuh tungah Topa thu a hilh uh hi.\nTua zankim laitakpi mahin thongcingpa in amaute liammate sawpsiangsak a, amah leh a innkuanpih mi khempeuh a kituiphum pah uh hi.\nTua ciangin a inn-ah amaute ciahpihin an a pia hi. Tu-in Pasian thu um uh ahih manin amah-a kipan a innkuanpih khempeuh a lungdam mahmah uh hi.\nA zingsang ciangin Rom thukhen uliante in palikbute samin, "Tua mite va khah un," a ci uh hi.\nTua ahih manin thongcingpa in zong Paul kiangah, "Thukhen uliante in nang leh Silas kong khahna ding uh thu hong piakhin ahih manin lungnuam takin na ciahkhia theita ding uh hi," a ci hi.\nAhi zongin Paul in palikbute kiangah, "Kote in khialhna bangmah gamtalo napi-in mihon mai-ah hong kisatgawp hi. Kote pen Rom gammi hi ung! Hong kisat khit ciangin thong sungah hong kikoih lai hi. Tu-in kuama theihlohin kote hong khahsim nuam ahi uh hiam? Tua bang mawk hithei peuhmahlo ding hi. Rom thukhen uliante mahmah hih lai-ah hong pai uh hen la, kote hong khahkhia ta hen," a ci hi.\nPalikbute in zong Rom thukhen uliante kiangah hih thu va ko uh hi. Paul leh Silas pen Rom gammi ahih lamtak a phawk uh ciangin lunghimawh uh a,\namau mahmah va pai-in a va thum khit uh ciangin thong sung panin khahkhia uh a, tua khua panin a paikhiatna dingun a thum uh hi.\nPaul leh Silas zong thong panin paikhia-in Lydia inn a zuan uh hi. Tua lai-ah thu um mite tawh kikhawm uh a, hanthotna kam a genkhit uh ciangin tua khua panin a dingkhia uh hi.\nTedim Lai Siangtho / Laibu: Sawltak Tangthu 16


url: =A Ette Huai Japan Ngam « Nikonghong\nHome » Leitung » A Ette Huai Japan Ngam\nA Ette Huai Japan Ngam\nThuklai Christian Centenary | By Pa Khua Hen Pau (Japan, Tokyo)\nIh biak Topa ompui na taw in, Japan ah 2005 kum March 24th ni in ka theng a, kum 6 val bang ka om sung, keima ii mu nabang, a ette huai thupawl khat kong hawmnuam hi. Tua ma in, Japan ngam thu Pawlkhat heak maksak tu kisam kasa hi.\nJapan ngam ih ciciang, Tuikul lian khat hi a, 378000 Sq Kilo Meter zai hi. Prefecture (State) 47 om in, Governor khat tek ii ukna nuai ah om uh hi. Khua hun sia, 4 om a, Phalbi (Winter), Thingte no pian hun (Spring time), Khuakhal (Summer), Ngua zuh hun (Autumn ahibuale Fall (USA) Thingte pul hun) ci in khua hun 4 nei uh hi.\nA ngam om dan, lei omdan sia, leitam (Plain) tam zaw a, mualzong tam mama hi. A mual te sia, ei Khamtung ngam bang hingawlin, a sang vavan cibang omngawl zaw hi. Japan ngam ah Mual asang bel sia Fuji mual hi a, 3776 Meter sang hi. Tua Fuji mual sia, a tawntung in huuk in tuamhi (khuakhaal hun sim ngawl). Khal sung tha 3 sung bang bek a dawn dong kika thei hi. Japan ngam sia mi namkim kiteang a, mihing tam citak a tam himai hi. Atenna khua te ih et ciang, Mualtung ah teangngawl zaw in, tui taw a kinai, lui hui, Ngun hui, Tuipi hui cibang, leitamna ah teang zaw hi.\nJapan te khuapi sia, Tokyo hi a, Tokyo sungah Myone (Township) 23 om hi. Nidang in a khuapi sia, Kyoto hi a, Mual kawm ahiman, leitam a zaina ah khin in, Kyoto min bosak nuamngawl in Tokyo min phuak uh hi.\nFuji mual a ngaal pan\nJapan milui tatak te sia, eima Khamtung mi te bangma, a thatang sang omngawl in beam lingleng hi. A ci asa sia, a ngo tamzaw a, acivom bekbok sia tam ngawl hi. Puansil nikten sia, a nei sasun thiangsak sinsen in, hi sitset in om hi. Inn pua sang a pusua pah ciang, inn ompuan taw pusuak ngawl in, ahi sinsen, vakpuan taw pusuak se uh hi. Inn om puan khawng taw a pusuak te, bangma hong kici tuan ngawl ahihang hong en no pai lel hi.\nJapan ngam sia, zinlingna lampi tung ah om ahiman, tu le tu in zinling tan hi. Magnitude, Richter scale 4, 4.5, 5 cibang sia om tawntung a, Japan, ah a om te in ngeina kise zo hi. 1911 March 11 ni sia, Tsunami taw hong ki thua ahiman, muntam ma in ngim kinga law mama hi. Mihing zong tam tatak ma thi hi. A khua bup in a bosiat zongh om a, khuangai huai kisa mama tek hi. Ngamdang mun tatuam pan, huna kipia a, Biakna sang a tatuam te zong in huna piatek hi. Japan te mama in a om namun pan huna pia a, paitek in a kisam babang seppui in diang tek hi. Huna a kipiak ciang, van zaksate taw hingawl in, van a thak set taw bek in kihu uh hi. A minam uh ki-it thei mama a, metvawt cibang omngawl het in, a tha nei zaza, a thinsung takpi taw kihu uh hi. Christian te ii ih biak Pathian thu um ngawl ahihang, Pathian deina bang in a ngamta, azui, Japan te ahi hi.\nMaimuak dan thiam\nJapan te in, kuama khen tuan ngawl zawngsak tuan ngawl in, maimuak uh hi. Nasepna khawng ah, ei sang a dinmun lian zaw ahihang, zawthawk thu taw kuama vawtsia ngawlhet hi. Pathian thu um mi ahingawl hang, thuman thutak taw na seam a, leilot thu cibang son ngawl hi. Haksatna a om ciang, huna ngen le atawp dong hong hu a, a kisam babang in hong hu hi. Met vawtna in kuama hu ngawl a, a thathong, (Free) tatak taw in ngual a hu te ahi uh hi.\nThianthona thupi sak\nJapan te in amate pumpi tung bek thiangtho sak ngawl in, a omna, a tenna inn te a tawntung in thiangtho sak uh hi. A inn kiim a inn paam lampi teng zong a tawntung in thiang sak sinsen hi. Ninteak, thingte tak te, lopate bot thiang sitset in, thiangtho sak uh hi. Lampai kawm zaa tawp ngeingol in, zatawp natu mun nei sak a, a zatawngte, ninbung sungah vawk hamtang hi. Nin a kici peuma lampi tungah vawk papai ngawlin ninbung a om na dong toai in vawk uh hi. Ninbung a mubale zong a inn dong ciapui kik hi.\nCidamna thupi sak\nCidam natu a kisam sadat ahizong, ante lamsang te ahizong neak tu thupi sak hi. Sa lamsang pan ngasa ma tam neak bel uh hi. Nisim in a pumpi cidam natu in exercise vawt hamtang uh hi. Kumham khangham te bang lamseau (Jogging) vawt hamtang hi. Kum 50 a phak zawk uh ciang, cidamna kisit (Medical checkup) vawt hamtang uh hi. Ngam hau ahibangma kumpi te in a thong in cidamna sit sak uh hi.\nMite nawngkai sak ngawl\nInn kiim inn pam te in ngamlum hong sak ngawl tu in, ngamta uh a, Radio, Casset TV te zong a nging lei-in hong ngei ngawl hi. Nitak nai 8 zawk ciang, ngamlumna peuma vawt nawn ngawl uh hi. Ih om na inn sia, tawlngakna tu a kivawt ahi bangma, Inn ah kikhawm valum, biakna vawt, innpaam te nawngkai sak cibang in zangh ngei ngawl hi. A zazen in, eimi te dadiak, Christian ih hi bangma inn ah biakpiakna kivawt hamtang nuam ahiman, innpam tetung ah thu ki za sak hamtang hi. Inn sung ngamlum lei ciang, Singapore te bang in Police te sam liang ngawl ahihang, ngamlumna kisang ngawl hi ci-in hong kihesak hi. Inn kiim inn paam te ih nawngkai sak tawntung le inn neite in hong hawlkhia thei hi. Na ngamlum tawntung uh le mundang kikhin vun hong kici lian bek hi.\nTokyo khuapi, Rainbow bridge (Sangun lei)\nMeileang tung, bus tungah ngamlum lialua in, ki paupui vazak ngawl uh hi. Ngual taw phone ki paupui cibang om ngawl in, phone hong kisam le zong, meileang tung, bus tungah om ing, dam in paupui kik tan ci in a phone khakkik pai hi. Meileang tung, bus tungah phone a pau a omte ih et ciang, ngamdang mite veu hi hamtang hi. Thu om ngawl in, kihaw ngawl a, ih kihaw nuam le thu kizasak phot in, ih haw nopna inn te in, hong haw tan hong ci zawk ciang kihaw thei pheang hi. Amate nasepna nawngkai sak ngawl hi.\nMite zaaktakna kinia\nJapan te in amate sang a ham zaw ahinale zaatakna kipia hi. Nasepna khawng ah, amate sang ih pil zawk hang, a seam masa te thu kimang in, ki zakta uh hi. Thu dong hamtang zaw hi, a man ngawlna ih mu hang, khialzaw ni hi kici ngawl in, tubang vawt zaw leang a hoi zawtam cibang in thu kidong zaw hi.\nMeileang tung bus tungah khangham sa khat hongpai le tona awn pai valian a, zaatakna pia hi. Sya te ahizong, Nu le Pa ahizong, ih Uu te ahizong zaatakna pia a, thu mang thei mama hi. Patang te bang, lampai thei papo le vanh pua sak pai a, amate le amate a din zawk natu in lamlak khol pai hi. Nu te Pa te zaatak natu thu hilkhol pai hi.\nHun (Time) thupi a nasep Hanciam mama\nJapan te in hun thupisak mama uh hi. Ciam peal ngawl minit khat zong haizaw ngawl in hunlap in pa uh hi. Kikhopna khat papo ah a nai cinh ciang kipan valian hi. Mi kikim ngawl lai, mi kitam ngawl lai cibang in kingak ngawl in, a hun valian in kipan lel uh hi. Tavuan (Vaipuak) nei te bang kikhopma minit 15 bang in theng khol hi. Nasep nei te zong, a nai cinh ma minit 10 bang in theng khol zaw uh hi. Hun lap tu-in dam nilneal in pai ngawl in, tai ngawp liang hi. Hun thupi sak hi.\nHun thupi sak ngawl na in, na nasepna pan hong tawlnga sak tu a, na nuntakna zong hong kilamdang sak pai hi. Ngamdang mi Work Permit taw a om te, hun man ngawl hangin a ngam ah kicia sak hi. Nasep dang ih zon ciang zong haksa pai hi. Nasep lai tawntung zong, thumang ngawl, hun lap ngei ngawl hang in ki tawlnga sak hi vak ci-in ih vang zong kiamtuam mama hi. Cidam ngawlna hang, ahibuale ih paina, meileang, bus te kisia, tuakkhialna hang ahile zong ahunlap in phone taw thu kizasak hamtang hi. Ih thet hak, hunlap ngawlna thu ih lak thei kul hi.\nJapan te in a hun valian taw na seam tek hi. Hun valsak thathong cibang om ngei ngawl hi. Japan ah Zum naseam te zong nasep tu kiman, sep tu om nawnngawl ahiciang inn cia pal thei tu cibang om ngawlin a hun cinh dong om uh a, a nai cinh lian ciang bekin cia pheang hi. Zum te ah tuni mihing hong pai tam mama ahiciang, zum hong pal tu ci bang om tuan ngawl in, a nai cinh ciang bek zum hong pheang a, hong pai te hun bosak ngawl in a kisam babang a manlang in vawtpui pai hi. A nasepna te ah, citak thuman uh a, leangna (Customer) te ii lungkim babang in zui uh a, maipuak thiam mama uh hi. Nasep hun in zum taw a kisai ngawlpo phone taw kipaupui, thuson khawm ci khawng om ngawl bek domngawl in, kipaupui sak thei ngawl hi. A nasepnate en leang citak in, hanciam thei mama hi. A hun ngawl in tawlnga pak cibang om ngawl hi. Hun taw na seam hi. Nasep laitak khawng, khat le khat kipaupui se ngawl in, nasepna thupi laak hi. Za du te zong nasep hun sung za tawp tu kham hi. Za ih tawp nuam leh tawlngak hunsung teng bek ah kitawp thei hi.\nJapan numei te a to ciang, a peang te uh zep linlian in to a, kalkak biabua in to ngei ngawl hi. Kalkak ziazua in a to namule ngamdangmi te veu hi zaw hi. Om dan to dan thiam thei mama uh hi.\nPute/Pate ngeina thupi sak\nJapan ah biakna a kim in om hi. Japan tatak te in Biakna tatak cibang nei ngawl a, a pianna a pu, a pa te thupi sak in, bia uh hi. A pu a pa te hangin thupha kisang hi ci-in thupi sak hi. Tunung kum 200 laihun pan tudong ma ngamkhang ngamhauna te na suak uh a, tudong ma in, leitung bupah a minthang na ngam khat a na hihi. Pute pate phawna in a hunhun in pawi vawt a, ngeina lap taw in lamdung ah vak kakawi in pawi vawt uh hi.\nThu tatuam sung ah ih thulu taw kisai ngawl het ahihang, heak tu kilawm sa kahiman pawlkhat hong belap ing. Sizang mi, Zomi, Khamtung (Chin) mi, Kawlmi te tam mama ngamdang ah kitheng tek a, ngambeal kiseau in a nungta kitam mama hi. Pawlkhat te bang, Kalemyo, Yangon zongh theng Ngei ngawl in, Yangon khuapi kantan in ngamdang a theng zongh kiom hi. Tuate in ngamdang a theng papo sia amate bangma veu in theng hi ci-in um uh a, lai he ngawl vive ma a theng tek hi tu um zazen hi. Ngamdang a thet uh ciang, ih paunak in “Nakhok Muthi suak” cibang vive hitek ahiman, kuama in mi a zaatak huai te zaatakna piaktu cibang meal kiom nawn ngawl thong hial hi.\nJapan ngeina inn\nAkuamapo, ngamdang pai na sawm uh le na pai ma in, na pai natu munah a theng sa, mipui te ii contact number (phone number) khat peuma na makngil ngawl tu in tepte tu thupi mama hi. Tu hun ciangin mi kitheam tam mama a, a thetna a ki he ngawl zongh tam mama zo hi. Kipawlna khat papo ah na kihel hamtang tu thupi mama hi. Ei Sizang mite, Christian kitam zaw ahiman, biakna kipawlna ah Kawlngam pan na pusua ma-in thu dong hamtang in, he sak hamtang leang pha bel ka sa hi. Ngamdang na pai sia bang hi tu in pai niziam cisia, nangma le nangma na kiheak tu zong thupi a, sumle paai zong tu maw, biakna sang maw, Pilna sin tu maw cisia, a thupi bel sia taw ih kal suan thei tu thupi mama ka sa hi. Nangma paina thu sia ma number khat in koi in a, hun na nga ciang a dangte zong na hi thei zaza in maapang veve in. Ngamdang na pai khiatna thu mangil heak in.\nKhuasangah a om lai ih nu ih pa, suapui sangngam te, be le phung, khuapui tuipui te ii nuntak zia te mangil heak in a, a hithei zaza in panpui tu ngaisun in. Ih pianna ngam ih pua tu sia Sizang mimal sim khat tek tungah tavuan (Vanpuak) kinei tek hi cisia kong phawk sak nuam hi. Ih mipuite taw a kizom ngawl te, mibo, mi mangthang te ih hi tu a, ih omna papo ah ih mipui te taw tonnkhawm, tuiton thei tu in ngaisun thei tek leang pha kasa hi. Sizang kipawlna khat papo ah ih kihel hamtang tu in kong hanthawn nuam hi.\nSizang mipui te le keima pan kipan, in Japan te bangma, maimuak dan thiam natu ahizong, thianthona thupi saknate ahizong mite diksak ngawl tu, ngamlum lialua, a nging thathei in lasa, thungen, la ngai cikhawng zong kidop huai mama hi. Ih ngam pan bangma phamaw ngawl ahihang, mundang ngamdang na thet uh ciang kidop mama tu thupi kasa hi.\nHun (Time) sia thupi mama a, a hun valian in nasep kipan, kikhop vawt, a hun valian in manh tu hanciam cite ette huai mama kasa hi. Numeite to dan om dan thiam tu zong a thupi mama khat na hihi. Ih omna papo, ih thetna papo ah, amate ii ngamtat babang a kisam taciang ih zui zawk tu thupi mama a, ih thetna ngamte ii kampau le laite zong heak tu kisam mama hi.\nJapan ngam ah ka om sung banghang Japan te hizata khangto ziam ci ka et (Study ciang Japan minam te-in Pathian um mi Christian 1% bangbek om ahihang a vekpi ahibua zong a tam zaw in, ih Lai Thiangtho sung athukham ombang Pathian deina bang a thumanna le citakna taw kalsuan uh ahiman a khangto uh hi ci-in ka mu hi. Tua ahiman, ei Sizang mipui te Pathian um Christian te veu ihhiman, Pathian deina bang citakna taw nungta, kalsuan in hi leang, ih biak Topa in thupha hong pia in a khangto mama tu te ih hihi. Mi te ii hong et niam ngawl tu in, Japan te ih ngamtat dan teng, hanciam dan teng phattuamna ih nga thei natu in ih biak Topa in thupha hong pia kim tek tahen.\nTags: Featured, Japan, Khup Hen Pau\nBy thawngno in Leitung on October 31, 2016 .\n← Cidamna le Natna Tatuam Pianna\tMyook Suam, Assassination of the Township Officer →


url: =NA ET BANG? Agelh ~ CK. Khai - Laibu Saal\nHome > Thuluui/Articles > NA ET BANG? Agelh ~ CK. Khai\nNA ET BANG? Agelh ~ CK. Khai\nNA ET BANG?\nPhoto : Siansian Zomi leh Sianciin Zomi\nUnau numei nih in huansunga lingpak pen hoihsa in it mahmah uh a, zinglehnitak in paktui pia nuam kituh liang uh hi. Zingsang khat a nau nu hong tho in paktui hong piak leh lingpak gei hong neh lua a hihman in a lingin a khe sun hi. Naupangnonu in nasa lua a hehlua mahmah in “na ling tawh nongsut thaman cikmah in tui hongpia nawn kei ning” ci-in innsung ah lut in paaktui pia nuam nawn lo hi.\nNitak teh a Unu hongpai a tui a piak leh a man zongh nehlua kha a hihman in a lingin sunkha hi. A hizong a Unu in nongsut hang in khasia lo hi ing tui kong pia ding a nong paak teh na paak hong lo sakin aw ci in tui pia den hi.\nAnaunu in a sun thei ling en hi, a Unu in a hih leh lingtung pan a palh khia ding paak en hi. Leitungah mihing a i pianmah bangin ling sutna a thuak kha lo i om kei ding a tua ling te, en bangcih muh cih ki lam dang ciat ding hi. Zeisu mahmahin zong ling sutna na thuak a hih teh eitein i thuak khak ding mah a hihi.\nRom 12:21 “Gitlohna lel kei un gamtatpha tawh\nGitlohna zo un”\nLaisiangtho in gitlohna lingte pen gamtatpha tawh zo ding ci in hong hilh hi. Hong sunsun i galte pen sut kik ding hi lo a, hong do do i gal te pen leh do kik ding hilo a, gamtat pha, itna aw tawh thuk kik leng nikhat niteh a hoih mahmah paak hong palh khiat hun hong tung ding hi.\nA hi zong in Phawk ding khat ah\n “Tuni a na haimu tuhpen zingteh a gah kine pah lo hi”\nNang hong sunthei a ling neh / naih kenla, a ling bul na tui neh /naih sak zaw in.\nHong sun lingbek mitsuan ken la hong palh khia ding a paak zong mu khol in. Tua in na tha hong dimsak dinga hong it thei sak ding hi.\nLawm te itsiamna pen leitung zia hi a galte itna pen Zeisu zia hi.\nItem Reviewed: NA ET BANG? Agelh ~ CK. Khai Description: Rating: 5 Reviewed By: Cinpu Zomi


url: =Vondeih Kep Ding – 106 (Dimno’ Pa) :: ZOMI DAILY\nposted on 7 April 2017 at 9:54 am UTC+9:30 Lomkholna: Article, Paukhankap\nZanni nasepna pan inn katun ciang khuahun kilaih hang hiding hiven ka lutang hong nasim pian in, eilam a taldomte tawh akibang zatang nam khat ne-in tawmvei ka mengmeet leh ka khanlawh ciang ka om hong nuampah hi. Tun bel dam sinsen tain papite pau leh kalang ah nih le thum bang apang zongin a ngap sinsen hita ing.\nKa thuzaksim dan abat leh nang zong hua nu tawh senpi le cin kilawm sa ing. Tunung konggen mah bangin na lawmnu muan dingin na om ding hong deih ing. Ama facebook password khawng ngen in, amah kineih in ama theihloh kal in midangte khawng hopih kha kei in. Na pa in tuadan hoih salo hi ing. Ama personal vante amah bek tawh kisai sak in. Kituul mawh in theinuam kaltang sedah in.\nLawmngaih cih thadah nupa, innkuan khat na ngawn zong facebook, gmail, viber cihte zatkhop dingin hoih salo hi ing. Na nu in tuciang dong ka gmail hita leh, ka facebook hita leh a password pen hong ngen nailo hi. Azenzen in hong ngen mah leh zong piak sawmlo hi ing. Thusim nei-in ama theihlo kal in agamta sim nuam cih bang hi tuanlo hing. Asimnop leh simsak in, a etnop leh zong en sak ding hi ing.\nAhi zongin kei-a, kei min, kei personal van ahih manin ka password pen piak sawmlo hi ing. Kei kineih in ka lawm, ka gualte ahopih ding deihlo hi ing. Na nu kineih in zong midang kuamah hopih sawmlo hing. Tua manin na numin zong ka facebook account min ah hello-in, kei min zong na nu gmail ah hel sese lo hi ing. Kei pen kei, na nu pen na nu hi.\nNupa, lawm kingai cih hangin ka thu khempeuh na nu theih ding kisam gai lo-a, na lawmnu thu khempeuh zong nang theih ding kisam lo hi. Na nu thu khempeuh zong kei theih ding kisam khin ngailo-a, nang thu khempeuh zong na lawmngaih nu in a theih gaih sese kullo hi. Theihtuak ciang khat om a, gentuak ciang khat om a, tua khenval ah theihnop leh theih ding kisam nawnlo hi. Hihte pen aituam van le nate hi-a, anei te bek tawh kisai hi.\nGtn: Na nu pen kei-a hi, ci-in khuasung ah puansilh lo-in vaksak mawk leng, ama personal vante kidawk dinga, kei-a kidawk dihzenlo ding hi. Ka cihnopna ah personal privacy vai agen nuam lua hi ing. Personal privacy cih khit nung ah, midang tawh thei khawm, zang khawm cih hong hithei lo hi. Mi pawlkhatte-in account khat pen a nupa in, a innkuan un zangkhawm in kua taktak cih kithei lo liangin om mawk uh hi. Tuabang pen diklo-a, muanhuai lo-in, muan ngam ding zong hilo pah hi.\nTawngno aw, personal privacy vai limtak khentel in na zattheih kei leh mailam ah na lawmngaih nu ahi-a, na zi tawh ahi zongin buaina tuak ding hiteh. Upmawhloh pi-in na lawmngaih nu in hong muangmawh in na password khat peuhpeuh hong nget leh limtak in gencian theihsawm in, na pa konggen thute na gensawn in. Nang tawh kisai lo, van le nate nang tawh akisailoh lam theihsawm in la, a kisailoh mah bangin a kisailo bangin om theihsawm in.\nAthupi penpen ah muan dingin om peuh le hang tua personal van le nate pen ei adingin samzang cia nangawn bangmah ngawngkaina omlo hi. Tua leh adang khat kisuang pipi mah in hong gen mai leng, numei lah hisam lo naih ciang selfies kiziah zong tawmkhat hong hiam zo le cin, ci ing. Tua bek cianlai-in adang khempeuh ah bel perfect ngiat teh! 100% himai!\nPrevious: California Bridge tungpan Selfie akizaihsawm numei khat kiasuk ~ ZD\nNext: US kumpi in Syria gamsung “Tomahawk Missile” thaupi tawh kap kipanta ~ ZD


url: =Kuala Lumpur khuasung ah Motorcycle khawlnading atuamin ki bawlsakta ~ ZD :: ZOMI DAILY\nKuala Lumpur khuasung ah Motorcycle khawlnading atuamin ki bawlsakta ~ ZD\nposted on 17 March 2017 at 4:21 pm Lomkholna: Malaysia, News, Sawltak, World\nKuala Lumpur City Hall (DBKL) te’n khuasung Traffic Light pawlkhat ah “Motorcycle Priority Zones” ci’n Motorcycle khawlnading atuam ngiatin bawlsakta uhhi. Tuni Friday (Mar 17) ni in “Motorcycle Priority Zones” bawl kipanta uh a, khuasung Motorcycle akilimzat nadiakna mun aom Traffic Light te ah tuambawl sakkhin uhhi.\nTraffic Lights ngakna ii amailam ah asan leh akang (Red & White) tawh Painting zutsak uh a, Motorcycle tepen tuasung bekah khawltheiding, tua aza kizutna ii apualam ah khawlthei nawnloding ci’n tangko khia uhhi. Tuamah bangin mawtaw hawlte inzong tua Motorycle khawlnading in akibawlna azat kizutna sungah khawltheiloding cihi.\nKuala Lumpur Mayor Mohd Amin Nordin Abdul Aziz ii genkhiatna ah hihbangin Motorcycle khawlnading aki tuambawlsakna pen khetawh lamkan in apai mite adingin Safety ahih banah Motorcycle hawlte adinginzong Safety hoihzawding in aki geel hi ci’n genkhia hi.\nTuabek thamlo, Motorcycle tawh damiah ataihthei, Car Windows te sukham in van akaikhiaziau thei cihte zong phatuamding ci’n Friday ni Press Conference ah genkhia uhhi.\nDBKL in tulaitak “Motorcycle Priority Zones” pen Jalan Raja Laut, Jalan Tunku Abdul Rahman, Jalan Tun Perak cihbangin mun 3 ah bawlkipan khinta uh cihi.\nJalan Tunku Abdul Rahman akipan adang Motorcycle aki limzat phadiakna munte ah akisam bangbang in kibawlbeh totolaiding cihzong genkhia uhhi.\nTraffic Light ii amai ah “Motorcycle Priority Zones” ci’n khawlnading atuambawl tepen Pi 20 sungbang hi a, Motorcycle atawmpenpen 20 tabang khawlkhatin khawlkhawm theiding in ageel uh ahihi. Khasim in akisapna munte ah bawlbeh totoding uhhi.\nHih lampi thukhunthak pen kha 3 sung kisinna in kizangphotding “Trial Period” ci’n DBKL thunei te’n genkhia uhhi. Tuakhit ciangin Motorycle tuangte hih thukhun azuilo aomleh RM50 panin RM100 ciang ki liausak theiding cihzong genkhia uhhi.\nRelated: Numei khat Motorcycle in nawkpai in athawhma mawtaw in taihbehsuk in si ~ ZD\nMalaysia gamsung aom Zomi te lakah Motorcycle azang omkawikawi ahih manin, hih thukhunthak pen theihhuai hi. ZD Sawltak #zomidaily\nPrevious: “Mount Etna Volcano” meimual puakkham in ageinai aom mi 10 liam ~ ZD\nNext: Meileng lampi tungah Model khat Photo akizaih laitak meileng in taihlum ~ ZD\nNiin tam pailuatna a lahuhuai hiam? ~ Hau Lun\nIran gamsungah Passenger pua vanlengkhat kia, asungah atuang mi 66 avek un si\nPakistan gam ah Bomb puak, mi 11 si ~ TK Lian\nGam leh minam khantohna dingin a kisam thu laigil ~ Khup Lian Thang


url: =Kia for Sale in Emerson, NJ\nKia in Emerson, NJ\nThis 2013 Kia Sorento is a great choice for families! This SUV, with 20 MPG, will get you and your family wherever you need to go safely and stylishly and at $22,695 it won't break the bank. Price Reduced


url: =Ka nawk khak 2007 ~ Zam Thuam :: ZOMI DAILY\nKa nawk khak 2007 ~ Zam Thuam\nposted on 28 September 2017 at 10:12 pm Lomkholna: Article, Politics, Zamthuam\n2005-2006 sangkum pen hamsatna tampi ka nawk kha kisa in lai zong hanciam ka kisa zo kei hi. AGTI kum 2 na pan BTech qualify kihel zo dingin ka kilamen ngam kei hi. Nuntakna sungah lut in kivak nading nasep khat peuh sep lel ding bekmah lungsim sungah hong teng hi. November kha sunga kibawl Siamsin Seminar masa pen ka kah kha hi. Khuata sungpan in Seminar a kah nih le thum sungah khat in ka kikhel hi. Themvei khit ciangin laivuanna result hong out khia a kilamen ngamlo pi in qualify ka kihel ciang sangzopkikna lungsim hong lutkik hi. Hamsa simsim ahih manin ka tangneih uh ahi ka gam uh sumngo bel khat zuak in ka innlak pa no ahi Budiman a teng ka Pa Tuang kiangpan sum leitawi behlap in sang ka ki-ap hi.\n2006-2007 laisin kum I cih hangin 2007 kum hi zaw pian hi. Date ka ciapteh khak kei hangin Tg Thang Sawm Tung in Tg Khatpi te inn ah kum thak zawh deuh in a kibawl ding Siamsin Awging meeting ah a kah dingin hong zawn ahih manin ka kihel kha hi. Meeting sungpan in lawm Sawm Tung in Technology University adingin Siamsin Awging ah Editor na sem ding hiam hong ci-a ka kizat theihna mun ahihna tawh ka sang hi. Siamsin Awging pen Khol 2 na hita a, Chief Editor pen U Khampi hi in, Secretary pen U Ngopi ahi hi.\nSum kem pen ko sangpan U Ciin (Ciin Kalay) in hong kepsak hi. Tua ni meeting man ciangin Tahan a om Wele(ေဝေလး) niangtui sai ah niangtui ka dawn uh hi. Ka khan sungah niangtuisai tut a cih ka telcian cilna ahi mai hi. (Niangtuisai tu cih pen tua hun ka kithuahpih lawm le gual te tawh ka ngaihsutna uh ah sum hau, sum nei sangnaupangte bek pai zawh tut zawh na mun in ka ngaihsut uh ahih manin tuani niangtuisai ka tut khak pen ka kipak mahmah hi) Siamsin Awging, Khol 1 hawm 1 na pan ko committee thak in tavuan lak dingin kivaihawm hi.\nTuazawh ni nih ni thum khit sangkah ni hong tunkik ciangin GTC (tua khit a sawtlo in TU in kilaih) ferry (လိုင္းကား) tawh kisai lemlohna pawl khat hong om hi. Tahan Sunflower Building mai pan in a ding khia hi a, hino mawtawpi pai nailo in mawtaw tung sangnaupangte dim ta hi. Sanmyo dung a om sangnaupang teng hong kahtoh ciang a kumzang hong kingawk ta hi. Zong hong kingek lua mahmah ta hi. ဘူတာလမ္းခြဲ gate tungtak ciangin sangnaupang 40 val in na ngak leuleu ahih manin mawtaw tungah tuan theih ding hi nawn peuhmah lo mawk hi.\nTua ciangin sangnaupang sungpan upa pawl ahi Ko Myo Win in ကားၾကီးဝင္း sunga om MaHtatha (မထသ) zum ah ka hamsatna uh ka gen uh hi. A kilau mahmah hun ahih manin tua zum ah sangnaupangte hamsatna gen dingin a pai pawl sungah pasal khempeuh kihel ngamlo uh ahih manin ka kihel khak pen kei le kei hangsan kisa in ka kipak mahmah hi. Ahih hang a kisapna uh hong vaihawm sak zolo in ka kilehkik uh hi.\nMataw kiangah ka ciahkik kawm un mawtaw tung tuanglo in sangnaupang khempeuh khe tawh sanginn pai dingin ka khensat uh hi. (Kei bel a vaihawmpi sungah a kihelzo bel hi nailo) Mawtaw pi kiang ka tun uh ciangin sangnaupang khempeuh lungkimna la in khe tawh pai ding ka suah uh hi. Mawtaw tungpan a tuak nuamlote zong numeite na leng hong tuak tak ciang hong om thei samlo uh hi ding hi ven hong tuak uh hi. Gate tuamtuam a om na sungpan mi a tam deuhna mun ahi ZCLS mai, Leipi phung le Seikkantha lamka pan sangnaupang teng tawh ka kigawm uh ciang mi 300 val bang kipha in lansung (လမ္းဆံု) lam manawh in khe tawh ka kuansuk uh hi.\nThuneilamte hong buai phangphang pah uh hi. Hong kidong masa pen kua makaih hiam cih thu hi a, a makai hipa hih cih genlo ding cih lungkimna omsa ahihna tawh sangnaupang bup hi kicih san hi. Tua tung a hong makaih, a vanpi Ko Myo Win le a gualte ka pahtawi hi. Kampaulo ding, awnglo ding, gongtatlo ding (ေအးခ်မ္းစြာ) cih ka kivai khak uh hi napi lansung ka tun kuan uh ciang peili (ေလးဘီး) hawl khat in lamkhak lua uh bang naw hiam ci-in hong awtsat ciang kiheh lua mahmah hi ding hi ven tua mawtaw no lawmte pawl khat in hong lumlet sawm mawk. Upa lam pawl in khamkik kei leh bel a man ding hi mai.\nMidangte in ဒို႕အေရး ci in awng un ci hong hanthawn simsim zong om. Aih hang a ki-awnglo kimlai tua mawtaw hawl pa hangin kiheh hen han hi. A saupi in kigual ka hih manun ken bel lapsuklo in, hong genkik sawnna pan a tel kha ka hi hi. Tua mawtaw hawlpa tawh a kitawng a hehpha mahmah sung a phawk mahmah khat pen a dik hithiat ka lawm uh ahi Tg Jeptha Van Thawng ahi hi.\nလမ္းဆံု pan in ဌာန ေပါင္းစံု in hong ngak in mawtaw 4 hiam 5 hiam tawh hong dawn uh hi. Silum piñata hi ding hi ven pawl khat bel nong awlmawhloh sa uh hi. Sang dong khe tawh pai nung ci vatvat uh. Sangnaupang sung pan a ham zaw deuhte in hong hehnem in tua ni lungpho na hong lem cih ding hi.\nRelated: GZA, Zomi Maikai le Kipumkhatna ~ Zam Thuam\nSiamsin Awging Khol 2 Hawm 1 na ah hih thu report ka puak pah hi. Editor Board in zong pass in hong suaksak hi. Hawm khiat ding ciangin hamphatna tawh eimi ulian khat in hong muhsak a phiat un na mailam uh sau lai lua hong ci ahih manin in kiphiat kik hi. Tua hun laitak in hansanna pen a pahtak huai ka sa a ka lungsim in tel ham a sa hi. Tua zawh kum sawm ahi tu-in ahih leh hong deihsaknate ka mu kik san hi.\n(2007 pen Kawlpi sangnaupang sung ading in kum dang tawh a kibanglo kum khat ahi hi. Hih pen kum kipat a thupiang hi a, a dang thupiangte zong kei I nawk khakna tawh kizui in hong pulak beh lai ding hi.) Zam Thuam\nPrevious: Lamka sanggamte’ vai: Yangon pan India ciahthei tading\nNext: Malaysia gamsung ah vankham RM22 Million manneiding kimankhia\nKammal kilawm pawlkhat (azom 02 Oct 2015)


url: =Democracy or Constitution: Koi masa zaw ding? ~ Tual Khan Suan :: ZOMI DAILY\nposted on 27 May 2016 at 7:30 am UTC+9:30 Lomkholna: Article, Politics, Tualkhansuan\nI mimal nuntakna sung hita leh, mite tawh kipawlna sungah hita leh, gamsung thu ah hita leh khatvei vei buaina/thubuai ( problems/conflicts) tawh kipelh theilo i hih bangin tua buainate pen koi pan suutin bangci vensak ding cih i theih loh zah dong dingin kikai-awk thubuai (complicated issues) tawh kiphu kha thei hi. Tua a kikai-awk thubuai i phut khak ciangin a piang thute leh a piangsak thute khentel lo pi’n i vensak sawm leh buaina pen thuk tektek zaw hi. A piang thute leh a piangsak thute i theih khit ciang bek in sep masak ding leh sep nunung ding zong i thei pan hi.\nTulai tak a, i Kawlgam sunga thubuai a venna ding kideih tek a, tua bang buaina khempeuh vengin kilemna leh daihna a om ding kihan ciam tek hi. A hizongin tua buainate vensakna ding i zuih lampi leh i heelzia kibang lo hi. Thuneihna ngah galkap kumpi in zong buaina deihlo ci’n awngawng uh hi. Gengen uhhi. Ahizongin a mau hanciamna (a vensak sawm dan uh) pen a piangsak thute enlo uh a, a piang thute bek vengsak ding hanciam uh hi. A piang thute bek en uh a hi manin “ Ko, (galkapte) om kei le ung, kawlgam kiphel kham ding a, gamsung ah kumpi neilo gam (anarchy) suak in mi gilo te’n gam uk ding hi” cih a hizongin “ Ko pen thuneihna deih hi kei ung, gam sung kisap man a, leh gam sungah kilemna leh daihna a bawl khia ding a thuneihna a la pak hi ung,” cih leh “ gam sungah kilemna leh daihna a om khit teh gambup thuneihna mipi tungah ap kik ding hi ung” cih bangin kam mal hoih nono zangin gen zel uh hi.A piang thubuaite vengsakna ding a mau hanciamna tawh a mau sep ding a kilawmlo pi nasep a hi thu khunpi ( constitution ) gelh lai uh hi.\nGalkap kumpi deihlo in mipi deihna tawh vaihawm ding a deih pawlte in zong gam sungah kilemna leh daihna a om ding deihna tawh nasep leh kampau tampi na nei khin zo uhhi. A mau ( galkap kumpi deihlo pawl) te in Kawlgam sunga thubuai pen tu tawm a kipan hilo a hih manin a piang thute vensak tawmtawm na bek tawh tawntung kilemna ngah zolo ding a hih manin a piangsak thute vensak ding kisam hi ci uh hi. A piangsak thute vengsakna pen a piang thute vensakna ding kipatna hoih pen a hihi. Gamsung buaina a piangsak thute in mipi deihloh galkap te in kumpi a sepna, mipi te pianken suahtakna a omlohna hi a, tuate vensakna pen a piang thute vengsakna a hihi. Tua hi a, Democracy paizia tawh kituak in mipi deih palai te in kumpi sem in mihing te pianken suahtakna a kipsak thu khunpi gelhna pen tua buaina khempeuh venna ding lampi om sun a hihi.\nMihing hamphatnate khuavannuai tangkona ( Universal Declaration of Human Rights) article ( ) na sungah “ Gam uk kumpi te thuneihna pen gamsung mipi te tung pan kipan hi hen” cih thu Kawlgam in zong thukimna a neihsa hi na pi, tulai tak galkap kumpi te thuneihna pen mipi te tung pan kipan hi lo a, thau lawng mong pan kipan a hihi.Gam khat peuhpeuh a tua gam nei mite pen tua gamsung mipi te hi a, tua gamsung mite in a mau neihsa gam sungah a mau deihna tawh kituakin na a kisep ding leh vai a kihawm ding lunggulh uh hi.Galkap kumpite pen gam uk theihna ding phalna ( mandate) mipi tung pan a ngah uh hi hetlo a hih manin a thu manlo kumpi ( de facto government) a hihi. Tua a hih manin mipi te neihsa gamsung vaihawmna ding zia thu khunpi ( constitution) gelh theihna ding phalna/thu neihna nei lo uhhi. Zopau sungah “Galkap” cih kammal pen “ gal a om leh kap ding leh mipi te galte do sak ding” cih hi a, mipi te bawlsia ding leh mipi te vai hawmsak ding cih hi hetlo hi.\nGalkap kumpi in a mau nasep ding a kilawm hetlo a hi, mipi te neihsa gam sung ukna ding thu khunpi gelh ding in 1993 kum pan National Convention ci’n kipan uh hi. Tua Natioanal Convention ah a kah ding in mipi deihna dong lo in a mau deih mite bek en in “ kengkeng a citengla lo uh a, kukkuk a ci teng la” uh hi. A mau nasep loh ding pi sem uh ahih manin a thu manlo pi’n nasem suak uhhi. Mipi neihsa tunga nasem hina pi mipi thukim lo a hih manin thu manlo zaw kan lai hi. Tua a thuman lo nasepna pan a gah zong thu man tuanlo hi. Tua a thu manlo nasepna sunga kihel mivom hi in, mikang hita leh a thu manlo nasem a hi uh hi.\nMipi neihsa gamsung vaihawm zia ding leh ki-uk zia ding a geel ding pen mipi te deih/teel mite bek hi ding hi. Mipi te deih/teel palaite ngahna dingin Democracy paizia tawh thuman leh suakta tak in (free and fair) tawh kitelna pan kila ding hi. Tua kitelna pan a mipi deih pen palaite in gamsung vaihawmzia ding thukhunpi gelh theihna ding phalna nei pan bek hi. Tua a hih manin Democracy paizai mantak tawh kitelna kinei masa ding a tua kitelna pan gambup mipi palai te in thu khunpi (constitution) gelh pan ding hi. A piang thute en a buaina vensak ding hanciamna tawh buaina veng ngeilo ding a, a piangsak thute en a buaina venna ding hanciamna bek tawh kilemna leh daihna gamsung ah kingah taktak pan ding hi.\nPrevious: Aki valhtum khindek Zomi te\nNext: Computer hun beisak mawk\nZotawi lianu mah.. (Tangthu)\nZAM Thupuak :: 03 Mar 19 (Australia leh UN ulian tetawh kimuhna)\nKimakaihna thak ah & Leadership Crisis ~ Pau Khat Suan\nUniversity of South Carolina ah Murder-suicide hangin mi 2 si\nNaungek khat utbangin aki lotgawp, peigawp laitak Video ki khahkhia


url: =ZAM Thupuak :: 25 Mar 18 (RSD/ UNHCR tawh ki muhkhopna) :: ZOMI DAILY\nZAM Thupuak :: 25 Mar 18 (RSD/ UNHCR tawh ki muhkhopna)\nposted on 24 March 2018 at 6:38 pm Lomkholna: News, Refugee, ZAM, Zomi\nRSD/ UNHCR tawh ki muhkhopna :: 22 March, 2018 Thursday ni 11am – 2pm sungteng Refugee Status Determination (RSD), Protection Unit leh Resettlement Support Center (RSC) pan ulian ten thu pulaakna leh dotna dawnna zong hong neihpih thei uh hi.\nRSD pan nasep zia tawh kisai Mr. Gabriel in hong genna ah gambel mite in galtai mihihna hong nget/siauh khitciang interview appointment zui in dottelna kinei a, tuasung in amau tangthu leh a thugente a dinpih theiding lai thupi pawlkhat a om thei teng kaihkhopna a kineih khitciang committee khat tawh etphatna kinei a interview result pen a huampi in khathum sung bangin ki zasak kik hi. Tua ahihman in khathum khitciang bangmah hong kizaksak kei leh vaikhat hang hiding ahih manin zum ah nong zasak nadingun kong theisak uh hi. Interview na hong kisan zawh kei leh ngetphatna lai zong kikhak kik thei in, tuasungah na gen nailoh a thupi pawlkhat zong kibehlap thei hi.\nAppeal tawh kisai: ZAM pan appeal tampi a kigelhsakna sungpan in kha 6 pan kumkhat sung hong piakbehsak a hih manin kilungdam mahmah hi. Tua ahihmanin appeal gelh ding thadah huai hetlo lam ih ki theisak phapha hi. Tua ahihman in zingciang a UN lut dingte tunitak a nong pai uh ciang buaina tampi kibehlap ahihman in pilvang tak leh kinbawl tak ih sep ding pen deihsakna lianpi tawh ih kithei sak hi.\nRSD a phi lai ding gambel mi 16,000 bang aom lai sungah Zomite limtak kiging bektham lo in, ZAM zum ah dotloh phamawh ding pawlkhat gelsa in kinei ahih manin appointment ni hong tun ma kalkhat sap in nongpai hamtang nading un deihsakna lianpi tawh kong theisak uh hi.\nUNHCR in galtai a hong sanzawh lohna ahang: 1. Nuntak haksat man a sumzong ding paulam te, 2. A thugen uh anung ama kituak lo te, 3. A thugenna tungtawn in ciahkik leh bawlsiatna a thuak loding te, 4. Ih thugente a uphuai lo te cih dan ahi hi. Tua ahih man in ih thugen te a uphuai leh leh a thulut thei dinga limtak gelkholh ding kisam cihna hi.\nBirth Certificate (Nausuak lai) :: Nausuak lai tawh kisai buaina tampi om ahih manin vengsung, pawlpi sung a siate leh munlemual thei pauleham thei te tawh zum ngeina bang pai ding ahihi. Nausuak lai ngahzawh lohna a om leh hih phone No. te tawh nong zaksak un. ZAM zum pan Sia Khuppi 016 3838014, UNHCR 03-2118 4800\nAUSTRALIA NAPAI NOP LEH ZAM ZUM PAN KISIAU THEI LAI :: Australia 202 visa / 842 form 2018 man ngenlo in sang gam laizom, lawm hoih, pa unau, nu unau cihte tawh kisiau thei ahih manin Malaysia a om laizom Zomiten ih theihloh khak ding lunghihmawhna tawh kong thei sak uhhi.\nZAM zum ah kal 3 sungbang form fill up, tang thu manglai aletkhiatna, tangthu puahphatna a kipan Ausi form a siauh theih na ding a kisam khempeuh ki sepsak hi. Tangthu neilo te kibuaipih mahmah ahih manin na tangthu uh tawh kiging sa in hong pai un,\nAusi Siauh nading a kisam ding teng 1. Ausi pan hong sam ding te full address/leihsa, phone no., Email ID,2. Na manbaih nop leh na tangthu mang lai tawh gelhsa in hong pua in, na tangthu limtak telcian in hong kiphuahsak theilo in hong ki puahpih thei bek hi. 3. Malaysia tunzawh a tanei teng birth certificate meihtu/copy khat, 4. Malaysia a kiteng ten Marriage certificate / kitenna lai copy khat 5. Passport size photo 2 kisam in ZAM zum ah kizaih thei hi. 6. ZAM card hing sak hamtang in. 7. ZAM zum ah man ngenloin Zomipih Ausi siau khempeuh case kibawlpih, tangthu manglai tawh kiletkhiatsak, form ki fill-up sak ban ah print khiatsak in nisim kisepsak hi. ***A telbeh nuamte ZAM zum ah nong pai un/Phone No.: 03 2142 6659. Ausi siau manlo liangin kibuai sak kei in.\nUNHCR VAI TUAMTUAM\nfinal reject: UNHCR zumpi pan reject ngah ten na laidal uh copy khat ZAM zum ah hong aap nang un kong theisak uh hi.\nAPPEAL TAWH KISAI: Appeal agelh peuhmah in zong na UN laidal uh khatciat peuhmah copy na bawl hamtang na un zong ih kithei sak phapha hi.\nUNHCR Appointment: UN zum ah appointment nei khempeuh in zum ah na lut ma in navai teng UN kamphente tawh hoihtak kikum khol un. Hong kuppih ding a om kei leh ZAM zum ah hong pai un.\nUNHCR Appointment: UN zumah appointment nei khem peuh in zumpi na lut ma in navai teng UN kamphente / ZAM tawh hoihtak kikum khol un.\nDAHPIHNA :: 1. Anlangh khuami Pa Langh Thawn Pau leh Nu Luan Niang te tapa Tg. Suan Kam Lian in damloh na tawh hong nusia a, a luanghawm pen Nu leh Pa lunggulhna tawh kizui in a pianna Zogam Anlangh khua ah kipuak kik hi. ZSM member ahih na tawh kizui in thukhun om bangin ZSM pan in RM2000 kipia hi. Topa’n sanggampa Tg. Suan Kam Lian hangin a dah akap khempeuh a lamdangin hong hehnep sak ta hen.\nZAM/ZSM pan in zong innkuanpih te tawh kibang in dahpihna ih pulak hi.\n2. Heilei khuami Pa Gin Khan Suan leh Nu Dim Buah te tapa Tg. Sian Ngel Mang in asuah zawh nai 1 sung bek nungta in hong nusia kik pah hi. ZSM ah a Nu leh a Pa member hong lut uh ahih main ZSM pan in thukhun tawh kizui in sihvui na a bei zah ih alang ahi RM-1,100 kisik hi. Hih ih tano Tg. Sian Ngel Mang hong nusiatna hangin a dah akap khempeuh Topa’n a lamdang in hong hehnem tahen. ZAM/ZSM panin zong innkuanpih te tawh kibangin dahpihna ih pulak hi.\nZAM ZUM AH KILEI THEI TENG :: ZAM zumpi ah I ngeina van tuamtuam ahi Zopuan Design tuamtuam, Zoniik Design tuamtuam, Puanten, Puandum, Zodial(Silk), Puanlai san, Zokhi, Tanghciin, Khephiau, Zolukhu, Zothungkuah, Zodial cihte akipan naupang puan tuamtuamte deih zahzah kilei thei hi. Tua bek loin khui tuamtuam leh anuai a laibute nisim in kilei thei hi.\nZEC ah Sangsia Kisam : Zomi Education Center – (ZEC) ah Mangkam tawh laihilh ding hunbit Sia/Siamah zomi naupangte abucing khantohna ah hong pattah sak ding sia khat kisamkin mah2 ahihman in kong tangko uh hi. *** Zomi a ding hong kipia khia zo a om leh :Lovegift RM1,000, Single, Hostel ah om thei ding. Theihbeh nop a om leh (Sia Paupi: +6016 359 2048) Tuaban ah sangsap ding neihloh hang sangkah nuam vanvan napi sang kitawpsak kha a om leh a manlang in hong zasak un.\nPrevious: Malaysia biakpiakna, thungetna munte ah a ngongtatsawm mi 7 kiman\nNext: Thuman thutak tungah ding in, Ni satna ah ciktui hi in ~ Khup Lian Thang\nCiampeelo thutak 4th January, kum 73 cing peetmahta\nAw Tuipi Tuipi ~ Pu Thangboi\nKhangno le Media, Media le Nuntakna ~ Zam Thuam


url: =Wednesday, December 28, 2016 Sizaang Thu 1 comment\nKhuasak tualmi, Hiangzing teang (Pa Thian Za Khai) le Nu Ciin Pau te ii tapa lianbel Tg. Hang Khan Khai@ Khanpi le Thuklai khuami (Pa Lian Za Pum) le Nu Cing Thian Huai te ii tanu niina Lia Hau Lam Vung (Hau) te ii pumkhatsua mopoai sia\nDec 31, 2016 ni sun nai 2:00 - 400 hun sung\nMalaysia Sizaang biakinn MSCCF ah nei tu aa, Rev Dal Cin Thang in letthat tu ci thu kiza hi.\n77777 January 4, 2017 at 4:15 PM


url: =Sawm ah khat zekdan ding tawh kisai :: ZOMI DAILY\nSawm ah khat zekdan ding tawh kisai\nposted on 14 July 2015 at 10:43 am Lomkholna: Article, Biakna, SiamKhaute\nThuhilh kikna 14:22-28,29\n28 “Kum thum simin tua kuma note’ anpiang sawmah khat khempeuh hong paikhiatpihin na khuasung uhah na khol ding uh hi.\n29 Topa na Pasian un na sepnate khempeuh uhah thupha hong piak theihna dingin, note tawh kibangin amaute in tanh ahi a, luah ahi zongin neilo uh ahih manin note’ khua sunga om Levi mite, peemtate, pa neilote, leh meigong numeite hong pai-in tua ante ne-in a gilvah ding uh hi.\nMalakhi 3:8-12 sung leh Gamlak vakna18:21-28 sung ah, Sawm ah khat Piakna ding, kuate Tanh le Go or Gamh cih ih theih khit tak ciangin bang ci dan teng azang ding cih pen LST tung tawn in tawm kikum khawm ding hi hang.\nMi pawl khatte in Sawm ah khat pen Thupha san na ding bek in gen leh thei a ahi zong in thupha pen kisang thei taktak lo-in Zomi te ki-om hi. Ih piak hangin ih zatna ih zatdan te hang hi ding hi cih kei muhna ahi hi. Pawl khat te in nekleh dawn thupi sak in tuadingleh gualnopna te ah sawm ah khat sum pen tambeisak mahmah uh hi.\nSawm ah khat ih cih pen Gamlak Vakna 18:21-28 na ah agen mah bang in Siate Gamh ding in apiak hi a, tua ahih manin Malakhi sung ah Ka Biakinn ah hong pai pih un na ci hi. Tuni in thuhilh kikna tung tawn in kuate tungah kipia ding kizek ding cih kikum ni.\n1. Levi Mite\nHih levi mite cih tawh kisai in ci leng Siampi nam or siate cihna hi a, hih tang 29 na Laisiangtho sung ah akhatna in ana koih ahi hi. Tua ahih mah bangin Pawlpi makaite in Sawm akhat piak ding thei mahmah Biakinn ah tun ding cih thei mahmah na pi in Kuate Tanh ding akipia cih pen tel het lo mawk uh hi. Christian te in ih theih ding ah, ah khatna ah Siampi ih siate akhamtak ding piak ding cihna hi a, tuakhit tak ciangin acian lai te koi teng ah zek ding cih ngaihsut ding hi.\nSia pa bek gawl vak ding hile hang haksa lo a Innkuan nei ahih manin tuate adding tawh kicing dingin vai hawm ding pen thupi mahmah ding hi. Tua hi le siate sum tawh buai cih hong om lo pah lel ding hi.\n2. Peemta te\nNihna ah pemta te ci hi. Pemta ih cih kuate hiam cih leh ihkhua ah hong pem ahi a, Khistian hongsuak tak mite haksatte samin nesak ding ci ahih manin tu-in tuapemta pawlpi sung a om mite panpihna in zang ding cihna ahi hi.\n3. Paneilo, Tagahte\nPaneilo ta gahte tung ah piak ding cih ih laisiangtho in hilh hi. Tua hi a, tuni in ih theih ding in ah tagah gen thei Nu le pa nei lo, Nu or Pa neilo tate, innkuante tung piak ding in hong hilh hi. Tuni in Khathu sung ah hong makaih ih siate limtak inih piak khit tak teh tagahte huhna a zat ding pen Pasian hong lamlah na ahi hi, cih phawk in mang ngilh loh ding thupi ding hi.\n4. Meigong numeite\nAli na ah sawm akhat tawh kisai zek dan ding pen Meigong numeite na ci hi. Tuni in ah it mahmah alawmpa in anutsiat khit teh amah bek a khuangai lungleng meigongte huh ding pia ding cih na hi hi. Tua ahih manin ih khua sung ih pawlsung ih nam sung, ah meigongte leh tagahte pen Pasian in Sawm ah khat ne dingin na thukim hi. Agil vah in ne ding uh hi ci ngiat hi.\nTuni in Sawm ah khat tawh kisai pen BiakInnn ah khiakhia tek na pi hangin, thupha taktak ih san theih lohna uh pen, akizatna ih et tak ciangin thupha ngahna ding mun ah kikhia lo na kipia lo, na kizek lo, natam mahmah hi. Tua ahih manin ih sawm a khat zekna uh kisit tel pha mahmah ding thupi ding hi. Hih hangin mipawl khat te in, Sawm akhat kizekna pen sit teltel veve uh hi. Temsawn pa tangthu dan in en leng, kua pat hiam aw akpi pat cih danin, Sawm ah khat piak ziau bek tawh thupha ngah ding kihi lo a akizatna aman kei leh Temsawn pa tangthu bangin apiate in apiakna manlo hi hong kici kik veve kha ding a, tua hangin mi pawlkhat in sitkik sumzatna report akipiak ciangin sitkik tangtang na pen tua hi. Tudong in Sawm ah khat na piakpiak hang thupha nasan theih lohna tua hi.\nSawm ah khat ih cih pen Pasian a hi a, Pasian deihna bang in ih zeksak ding pen thupi mahmah ding hi. 1.)Pasian deihna in ama na sem Siate lungkim tak a Pasian na asep theihna dingin Inn kuan kham ding a Tanh uh ahih mah bang in ih piak ding thupi ding hi. 2.)Siate adding hoih tak in ihkhen khit ciangin Pemtate, Tagahte leh Meigong numeite tungah huhna ih piak ding pen Pasian deihna bangin akizek na hi ahih manin, anuntak pih dingleh azang thei ding in mimal kim nuntak na Topa in hong tel sak hong theisak ta hen.\nThupha cih pen tuahi leh ih sang loh pel mawh ding hi.\nPrevious: Laibu leh kei ~ Zomi Quavadis\nNext: Tate aw laukei un, Pate aw laukei un ~ Evan. Suangh Dal


url: =Singapore leh Malaysia te' Zomi Nam Ni pawisimding sapna\nSingapore Zomi te leh Malaysia gamsung aom Zomi khempeuh in hongtungding 20 February 2014 (Thursday) ni in Zomi Nam Ni nopcitak in ki bawlkhawm dinghi. Tukum Zomi Nam Ni pen atuamdiak in Zomi Innkuan Singapore (ZIS) leh Malaysia gamsung aom Zomi te’n aki bawlkhawmding hi a, nopci phadiak mahmahding hi.\nSingapore panin hongpaiding ih Zomi pihteng khempeuh pen ih zinmang vive hipah uh a, tuasung panin Chief Guest mintawh thugenna hongneiding in Dr. Chinkhanlun Guite, Dr. Hau Za Cin, Pa Khup Khawm Mung, Pa Hang Khan Lian te hongki heltheiding uh ahih manin ki angtang mahmah bekthamlo, ki ngaklah in kilawp mahmah hi.\nTukum Zomi Nam Ni pen atuamdiak in gamnih kigawm in aki bawlkhawmding ahih manin, tuani pello Off Day na ngah nading in na Boss te kiangah na ngenkhol inmaw.\nZomi Nam Ni aki bawlnading amunpen kumsim in Zomi Nam Ni leh Khuado bawlna in ihzatdet ahi Chinwoo Stadium munmah hiding hi.\nAni: 20 February 2014\nAhun: 11am - 6pm\nAmun: Chinwoo Stadium\nZomi Nam Ni mapankhop nading sum piakhin te anuai abang ahihi. Pawlkhat apiakhin a, khuamin pawlpi min hong suakkhalo aomleh hehpihna tawh Zomi Nam Ni Committee sumkem Sia Kam Mung (016 995 6231) ah hong zasak un.\nKhua kipawlna pan\n1. Anlangh RM200\n2. Buan RM100\n3. Buanli RM100\n4. Buanman RM100\n5. Chantagyi RM100\n6. Cikha RM100\n7. Cingpikot RM100\n8. Darkhai RM100\n9. Dimlo RM100\n10. Dimpi RM100\n11. Gamlai RM100\n12. Gawngmual RM100\n13. Haupi RM100\n14. Heilei RM200\n15. Hiangzing RM100\n16. Kansau RM100\n17. Kapteel RM200\n18. Keltal RM100\n19. Laibung RM100\n20. Lailo RM300\n21. Lailui RM200\n22. Laitui RM200\n23. Lalta RM100\n24. Lamzang RM100\n25. Langzang RM100\n26. Leidawh RM100\n27. Limkhai RM200\n28. Lingthuk RM100\n29. Luangel RM100\n30. Lunmual RM100\n31. Maal Suangzang RM100\n32. Mualbem RM200zam\n33. Mualnuam RM100\n34. Mualpi RM200\n35. Mualzang RM100\n36. Muizawl RM100\n37. Ngalbual RM100\n38. Ngalzang RM100\n39. Ngennung RM100\n40. Ngente RM100\n41. Nguasing RM100\n42. Paangzaang RM100\n43. Pangsak RM100\n44. Phaileng RM100\n45. Phaiza RM200\n46. Pyidawta RM150\n47. Phunom RM100\n48. Pimpih RM100\n49. Saipimual RM200\n50. Saizang RM200\n51. Sezang RM200\n52. Singunau RM100\n53. Singzung RM150\n54. Suanghoih RM200\n55. Suangphei RM100\n56. Suangpi RM200\n57. Suangsang RM100\n58. Taakkhawl RM100\n59. Teeklui RM100\n60. Thaangzang RM100\n61. Thalmual RM200\n62. Thangkai Suangpi RM100\n63. Thangnuai RM100\n64. Thangsan RM100\n65. Tongsial RM100\n66. Tonzang kipawlna RM200\n67. Tualzang RM100\n68. Tuidil RM50\n69. Tuilangh RM100\n70. Tuimang RM100\n71. Tuimui RM100\n72. Tuisau RM100\n73. Tuithang RM200\n74. Tuitum RM100\n75. Tuivial RM100\n76. Tuizang RM100\n77. Tungtuang RM100\n78. Tungzang RM200\n79. Valvum RM100\n80. Voklaak RM200\n81. Vongmual RM100\n82. Zampi RM100\n83. Zozaang RM200\n1. Agape Church PuchongRM200\n2. Bethel Sg LongRM200\n3. CMF RM200\n4. EBC RM200\n5. Emmanuel Sunway RM200\n6. H CF RM200\n7. IZCC RM200\n8. Laipian RM200\n9. Manna RM200\n10. MBF RM200\n11. Rawang ZI RM200\n12. Sentosa ZI RM200\n13. Shalom CF RM200\n14. ZCCM RM200\n15. ZCF Bukittinggi RM200\n16. ZCF Canaan RM200\n17. ZCFKota D’saraRM200\n18. Zion UPC RM200\n19. Zomi SDA RM200


url: =USA, Florida pan Lia Niang Tawi Kim (Leilum, kum 18) in hongnusia :: ZOMI DAILY\nposted on 25 July 2020 at 6:44 pm Lomkholna: Dahpihna, News, ZIUSA, Zomi\nMangpha Lia Niang Tawi Kim @ Tawi Nu (Kum 18) Buansing Beh – Leilum khuami USA gam Florida State, Merritt Island ateng Pa Dongh Khan Kam Leh Nu Suan En Dim te tanu Lia Niang Tawi Kim @ Tawi Nu in abeisa July 21,2020 in Tuap Cancer tawh hongnusia chih thu iziak man in ZIUSA kipawlna mintawh dahpihna i pulak hi.\nLia Tawi Nu pen Zomite kipawl khopna Florida Zomi Innkuan ah member khat leh ZIUSA Genvai member onglut thukhun pom ni 06/12/2014 akipan tunidong thukhun pom active member khat ahih manin bylaw thukhun zuiin (100%) Death Benefit $15,000 kipiakhia dinga paakkual $150 man khattawh zong mangpha khakna kinei ding hi.\nLia Tawi Nu luanghawm tawh anunungpen hunzatkhop ding hong tungding Sunday July 26,2020 in Riverview Cemetery ah (Canaan Mission Church) pawlpi makaih na tawh hunbawlna neihkhit ciang,aluanghawm lei sung ah tuh na kinei ding hi.\nMore: Mi 136 atuang Boeing vanleng khat Florida luisung ah kiasuk\nSanggam nu Tawi Nu hong nusiatna hanga adahakap alungleng khuangai Innkuan pih tanau meltheih khem peuh hehnemsiampa Kha Siangtho in alamdangin hong hehnem ciatta hen! Dahpihna Lianpitawh, Mun Mang (Genvai tanupi, Zomi Innkuan USA, Inc)\nPrevious: Naukhak, nauhalna zatui tawh kisai ~ Job Cinpi\nNext: USA, Tulsa pan Siama Cian Nuam Cing (Lungtak khuami) in hongnusia\nKum Thak: Akilumlet Leitung Buppi


url: =Date Festival Frauenfeld 2015. Columbiahalle - Veranstaltungen - deutsch\nDate festival frauenfeld 2015 (Page 4 of 61)\n1 Topic by Murphy 2019-06-27 10:38:59\nFlirten werkwoord Was kosten dating seiten\n1 Reply by Mitchell 2019-06-27 10:49:37\n2 Reply by Johnson 2019-06-27 11:45:21\n3 Reply by Thomas 2019-06-27 11:56:14\n4 Reply by Flores 2019-06-27 12:21:19\n5 Reply by James 2019-06-27 13:09:45\n6 Reply by Bennett 2019-06-27 13:43:36\n7 Reply by Russell 2019-06-27 14:13:51\nArchivio notizie, articoli, attualità, news moto - Nella sezione NEWS trovi tutti gli articoli, i focus, le prove, le news e gli speciali su tutto ciò che riguarda il mondo delle due ruote.\n8 Reply by Sanchez 2019-06-27 14:39:07\n9 Reply by Bell 2019-06-27 15:32:29\nCruz → Date festival frauenfeld 2015


url: =Panglong Thukimna Mualsuang\nAbeisa nung kha sungin Panglong mualsuang kiphuhna mun ah ka va hawh hi. Hih mualsuang pen 1947 kum a Aung San leh mualtungmi makai pawlkhatte in thukimna lai tungah min a gelh uh phawkna in a kiphut a hihi. Hih Panglong Mualsuang kiphuhna mun manawh a ka pai laitakin ka lungsim tawngah lawpna lianpi hong om hi. Panglong pen Shan State sunga om hi in, Taunggyi tawh kigamla lua lo hi.\nKa lungsim sung aka ngaihsut thu teng ka lawmpa (Mawtaw hawlpa) ka gen leh amah zong limsuaihsiam khat ahihmanin hong thukim mahmah pah hi. Ahizongin aman hong gen ciangin“Panglong khuami khempeuh in Panglong Mualsuang dal a kilam Pagoda pen kilong khia in bei mang leh ci tek uh hi” hong ci mawk hi. Khuami te’n tua bang lungsim a neih theihna uh pen kum 1962 kum a kipan Kawlgambup gaalkap thuneihna tawh a ukcip General Ne win hang ahihi. Hih munah Pagoda a om sung teng khuamite lungsim puakzia kilamdang lo kha ding hi.\nRef: (Kyaw Zwa Moe- Editor of Irrawaddy English version)\nTranslated Francis Lamthang (Zomi Quavadis)


url: =Start Over You searched for: Subject Landlord and tenant--New York (State) ✖Remove constraint Subject: Landlord and tenant--New York (State) Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Neighborhood and Community Associations ✖Remove constraint Subject: Neighborhood and Community Associations Subject Rental housing--Law and legislation--New York (State)--Periodicals. ✖Remove constraint Subject: Rental housing--Law and legislation--New York (State)--Periodicals. Subject Videotapes ✖Remove constraint Subject: Videotapes Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Names The New York State Tenants and Neighbors Coalition ✖Remove constraint Names: The New York State Tenants and Neighbors Coalition Names McKee, Michael ✖Remove constraint Names: McKee, Michael Collecting Area New York State Modern Political Archive ✖Remove constraint Collecting Area: New York State Modern Political Archive


url: =ZCD Makaite Zogam ah Zumkhen Hong Ding Zinkhia - TUNGZANG NEWS\nZCD Makaite Zogam ah Zumkhen Hong Ding Zinkhia\nomi min pua party i neihsun ahi Zomi Congress for Democracy(ZCD) makaite ahi Pu Cin Sian Thang( Chairman of ZCD), Pu Gin Kam Lian (General Secretary) le Pu Zam Mung (Asst.Secretary) te in Sagaing Region sung Kawlpi, Tamu-Kabaw Valley le Zogam sung Tedim, Tonzang, Cikha khuapite ah ZCD Party zumkhen thak (Branch) honpawi (Opening Ceremony) nei dingin 2012 January nipi masa sungin ZCD phualpi, Yangon pan Zogam (Chin State) ah zinkhia ta uh cih kiza hi.\nTua ZCD zumthak honna khuapi le munte ah makai ding le nasem dingin pawlmithak (New member) teelkik nawnlo dinga, abeisa ZNC hun lai a omsa pawlpi (member) te mah tawh kalsuanto suakpah ding uh cih kiza hi. Pu Gin Kam Lian (General Secretary) in a genna ah, "ZNC min lui pan ZCD Party minthak ah kikhelna le theihpihna (Registration) bawl kiknate in party memberte tawh kizopna bang mah nawngkaina om sak lo hi" cih thu gen hi.\nAman a genbehna ah, " Township /Myone khatah ZCD party memberte tawh nasemkhawm in manawt ziahziah dingin gen hi. Tua bek tham loin, tuni ciangciang ZNC hun a member luite banah ZCD party thakah member lutthak belpawl khangnote tawh kigawm members thak zong honpi khat mah kineikhin ahihna thu Pu Gin Kam Lian (GS-ZCD) in genbeh hi. ZCD phualpi(headquarters)te i tupna/ngimna(target)bulpi in hong tung ding 2015 Kawlgam kiteelna (Election) ading kiginkholhna ding sangin, A nihveina Panglong Conference lawhcin zawhna ding vaite ngaihsutpi in nei uh ahihna thu Pu Kamlian in gen hi.\nTua banah Zomi Congress for Democracy(ZCD) in abeisa nung kha sungin Chin Progressive Party(CPP) makaite le mualmi kipawlkhopna -Ethnic National Development Party(ENDP) te tawh Second Panglong Conference vai le mai lam kalsuanzia dingte nasiatak holimna neikhawm uh cih thu kiza hi.\nSource by : Chin World & Pu Cin Suan Mang (ZCD Treasurer; Yangon)


url: =Kilawpphawnna le kilauphawnna pan Dikna thu ah Jusfication azom :: ZOMI DAILY\nposted on 5 December 2014 at 8:13 pm Lomkholna: Article, Biakna, SuanghDal\nDiktanna ih cih pen kilawpphawnna le kilauphawnna tawh a piang hi nai lo hi. Kilawpphawnna ih cih ciangin, Kipawlkhopna thu, khantoh nading thu le cidam nading thu genna cihte pawl pen kilawpphawnna (health and wealth) ahi hi. Lai Siangtho bulphuh in mite lawp sak, thangah sak thuhilh siam tam mahmah hi. A langkhat leuleu ah kilauphawnna ih cih ciangin, gal le sa minam vai le leitung thupiang thu, kim le pam khuahun, huihpi guahpi zinlinna thu, natna satna thu le zawnna ngauna thu cihte pen kilauphawnna ahi hi.\nLai Siangtho bulphuh in mite lau sak, tua launa hangin hanciamna, kiginna (social upliftment and reconciliation) neih ding a hanthawn siam thuhilh sya tam mahmah hi. Hih thu nihte pen mite lungsim lak nadingin a kisam mahmah hi napi in, ahi zongin Lai Siangtho thu laigil ahi, tua Pasian’ ong diksakna thu le ih diktanna thu kihel nai lo hi. Tua hi a, hih Diksakna thu le diktanna thu a kihilh ma siah kuamah in sunglam daihna taktak ngah thei lo ding uh hi. Tatkhiatna (Redemption) hanga diksakna le diktanna (Justification) thu lo tawh tetti panna pen kikhelna nam khat adinga tetti hi pan beka, pianthakna maan tetti hi nai lo hi.\nTuni-in, piangthak a kisa pawlkhatte ii tetti panna te ih lungngaih ciangin kikhelna (change) thu bek gen thei uh a, Jesuh ong tatkhiatna hanga diktanna thu tetti a pang thei ngiat nai lo piangthak minpua mi tampi tak om hi. Tua pen bangdang hang hi loin thuhilhsya tampitakte’ thuhilhna ah Lungdamna thulaigil ahi tua Upna hanga Diktanna (Justification by Faith) thu kihilh cian thei nai lo ahih hang ahi hi. Ih thuhilhna ah a kisam penpen tua Lungdamna thulaigil Hehpihna hanga Upna tawh Diktanna (Justification by grace through faith) thu sangin a dangdang ahi tua kilawpphawnna le kilauphawnna thu bekbek a kihilh man ahi hi.\nKilawpphawnna le kilauphawnna ziate tawh kha khanlawhna ci-in bangzahta in a kideihkaih hangin hih Singlamteh le a dikna thu ah a kiciat kei leh a hawmpi ahi hi. Bangzahta in kha thu a bulphuh hang un Jesuh’ sungah hong kidiksakna thu tetti a nei lo, Jesuh’ ong tatkhiatna hanga diktanna thu upna tawh tetti a pangthei nai lo mi in a hawmpi, a hupi bek ahi hi.\nDiktanna a pian theih nadingin a diklo ih hih lam ahong phawk sak Thu kisam hi. Tua Thu, Pasian ahi hi (John 1: 1). Lai Siangtho sungah Jesuh Khrih in kilem nading hi lo kikhen nading namsau ka hi ci hi (Matt. 10: 34). Thumaan le zuau kilem lo hi. Kipawl lo hi.\nThuhilhkhialsyate le thuhilhsya citakte kipawlkhawn thei lo ding hi. Khuavak le khuamial om khawm thei lo hi. Khuamial sungah khuavak ong taan ciangin kikhenna piang hi. Mawhna khuamial khuavak a kitaan kul hi. Kilauphawn ding le kilawp phawn ding sangin mawh nei mite ih hih lam za ah za ih kitel theih nadingin Lai Siangtho tawh ih kitheihsak (informing the seriousness of sin to your hearers) ding kisam zaw hi. Kimawhsakna thu hilh ding hi lo a, mawhna thu hilh ding ahi hi. Mite in mimawh ahih lam a kitel uh ciang bekin diksakna le diktanna thu hong lunggulh pan ding uh hi.\nMawhna thu a kihilhna hangin a mawhna a kisik mi le a kisik nuam lo mite’ kikal ah kilamdanna piang ding hi. Kilamdanna pen kideidanna hi lo hi (Distinction is not discrimination). Pharaoh in Egypt mite le Israel mite a deidan vial laitakin Pasian in Israel mite le Egypt mite kikal ah kilamdanna piang sak hi (Paikhiatna 11: 7). Tua kilamdanna khuavak in kikhenna piang sak hi. Tua kikhenna in nusiat nei a, zuat nei hi. Thu-ummite in khatvei kisikna hanga a ngah uh diktanna tawh mawhna do-in tua mawhna nusia-in a nelhsiahna uh thu pen a nisim kisikkik zelzelna uh le thunget tawntungna tawh lak uh hi. A kisik nuntakna le upna tawh kidim thungetna in Khrih le a Singlamteh tatkhiatna thu hong zuan tawntung sak ding ahi hi.\nTu ni in mite tawh ih kilamdanna bang ahi hiam? Pawlpi a liat mahmah hangin biakna dangte tungah kilamdanna a nei zo lo Pawlpi in ong gum zo lo ding hi. Upna hangin kilamdanna nei zo tuan ngei lopi, uknopna hangin pawltuam satna in zong ong gum zo lo ding hi. Leitung biakna te tawh ih kilamdanna pen hih singlamteh tatkhiatna thu ahi hi. RC le Kipuahphatna Reformation pen 1545 Trent khawmpi (Council of Trent) pek a kipan a kilamdanna bulpi pen hih tatkhiatna hanga diktanna thu (Justification by faith) pen a bulpi khat ahi hi – [Council of Trent: Sess. 6. Ch. 8 Can. 24].\nPrevious: Lungdambawl thu laigil ~ Khaibawi\nNext: A zahnih in khial ing ~ JK Kam